Nastavlja se prodaja zrenjaninske fabrike vode • ZRENJANIN DANAS\nNastavlja se prodaja zrenjaninske fabrike vode\nBy Danas on 12/10/2021\nErste banka, poverilac zrenjaninske fabrike vode, najavila je da namerava da nastavi sa postupkom izvršenja a ova vrsta postupka naplate dospelog potraživanja podrazumeva prodaju fabrike, koju će obaviti sudski izvršitej.\nTakva informacija stiže nakon što je zrenjaninski Privredni sud prošle nedelje obustavio prethodni stečajni postupak koji je Erste banka pokrenula nad stečajnim dužnikom Fabrikom vode doo Zrenjanin.\nPostupak je obustavljen na zahtev Erste banke, koja u pisanom odgovoru listu Danas navodi da je takva odluka u interesu svih građana Zrenjanina.\n– Banka je shodno važećim zakonima pokrenula predviđene postupke naplate dospelog potraživanja, a jedan od njih je i stečajni postupak. Međutim, s obzirom na očekivano trajanje stečaja doneta je odluka da se odustane od stečajnog postupka, jer je u interesu svih, a naročito stanovnika Zrenjanina, da se ova situacija što pre reši. Imajući sve u vidu, nastavljamo sa postupkom izvršenja i nadamo se da će se uskoro pojaviti kupac koji će fabriku staviti u funkciju i rešiti sedamnaestogodišnji problem vodosnabdevanja građana Zrenjanina ispravnom pijaćom vodom – navodi se u odgovoru Jasne Uzelac Braunović iz Direkcije komunikacija Erste banke a.d. Novi Sad.\nZa Zrenjanince koji protestvuju tražeći od gradskih vlasti ispravnu vodu, mala je uteha da će se sada, 17 godina od uvođenja zabrane za korišćenje vode iz gradskog vodovoda, tražiti novi vlasnik. Ko bi to bio nezahvalno je prognozirati, interesovanje je do sada pokazala fabrika flaširane vode Minakva iz Novog Sada.\nPravo pitanje je šta se dešava iza zatvorenih kapija ove fabrike.\nNeke detalje otkriva izveštaj privremenog sečajnog upravnika ove fabrike, koji je utvrdio da redovno funkcionisanje postrojenja košta mesečno 18 miliona dinara a kada je fabrika van komercijalnog rada košta tri miliona dinara.\nMesečni troškovi obezbeđenja fabrike i električne energije iznose četiri miliona dinara, a kada fabrika ne obavlja komercijalnu delatnost 600.000 dinara dok su nužni troškovi konzervacije postrojenja za slučaj prekida rada 1,5 milion dinara.\nStečajni upravnik utvrdio je i status desetoro zaposlenih u fabrici vode koji, iako je račun fabrike u blokadi od juna za iznos veći od 33 miliona dinara, nisu dobili otkaz.\nIako formalno zaposleni, radnici ipak ne primaju platu niti su im plaćani doprinosi i zdravstveno osiguranje što je najveći problem za dvojicu radnika povređenih u prošlogodišnjoj eksploziji, koji ne mogu da se leče u državnim ustanovama a jedan od njih, zbog teških opekotima i invaliditeta, ne može na operaciju.\nTakođe je utvrđeno da je u Fabrici vode, pre pokretanja stečajnog postupka, urađena test proizvodnja za potrebe procene imovine stečajnog dužnika u izvršnom postupku.\nMeđu spisima našla se i informacija da su fabriku noću posećivali zainteresovani kupci, bez prethodne najave i odobrenja, zbog čega je stečajni upravnik imao obavezu da to kontroliše.\nPrivredni sud je naložio meru zabrane otuđivanja imovine i uništavanja dokumentacije ali je ta mera sada van snage.


Klop otkrio Liverpulov primarni cilj do kraja sezone - Sportske.net\nKlop otkrio Liverpulov primarni cilj do kraja sezone\nKeita u Liverpulu i pre nego što je bilo ko očekivao?!Vežite se, polećemo! Samo jedan dan bez Premijer lige do 5. januara!Grujić najbliži Čempionšipu?Liverpul ima šansu da dovede sjajnog golmanaIz Pariza u Liverpul,već na zimu?\n"Moramo da se plasiramo u Ligu šampiona. Moramo da završimo prvenstvo na što boljoj poziciji. Možemo da budemo drugi, treći ili četvrti, a to je fantastična situacija. Nije ona o kojoj sanjamo, ali fantastična je. Za to radimo i zbog toga moramo da se popravimo na svim poljima", rekao je Klop, preneo je Skaj.\nOn je naveo da misli da "niko osim Mančester sitija i možda Mančester junajteda" ne razmišlja mnogo o tome da može da osvoji titulu.\n"U vrlo teškoj ligi, što se tiče igara, mi smo do sada bili konstantni. Ako ostanemo takvi i ako izbegnemo greške, greške kao što je remi sa Arsenalom (3:3), pobedjivaćemo u mnogim utakmicama, pre nego da igramo nerešeno i gubimo", dodao je Klop.\n"Jasno je da su oni pod pritiskom, pošto se bore za opstanak. Ali, bićemo spremni, igraćemo kao protiv Arsenala, ali moramo da izbegnemo greške koje smo tada napravili. Ne sećam se naše utakmice od prošle godine, jedino se sećam da smo izgubili. Ali, to sada ne planiramo", rekao je Klop.


Tiodorović: Krizni štab će razmatrati obaveznu vakcinaciju zdravstvenih radnika\nVesti Autor:Beta28. jul. 202111:22 > 11:2452 komentara\nEpidemiolog Branislav Tiodorović je rekao da će vladin Krizni štab za borbu protiv koronavirusa razmatrati i obaveznu vakcinaciju zdravstvenih radnika.\nTiodorović je za Televiziju Prva rekao da je to stalna tema među članovima Kriznog štaba i da će „sigurno biti“ i ovoj sednici. On je apelovao na sve zdravstvene radnike da se vakcinišu protiv koronavirusa i dodao da i sada postoji zakonska mogućnost za uvođenje obavezne vakcinacije za njih.\nTiodorović je podsetio da je Italija uvela obaveznu vakcinaciju zdravstvenih radnika a da je Francuska, kako je ukazao, „na putu da to uradi i sigurno će uraditi“.\n28. jul. 2021 172\nOn je apelovao i na prosvetne radnike da se vakcinišu u što većem broju, jer su, kao i radnici u zdravstvu, u stalnom kontaktu s drugim osobama.\nTiodorović je rekao da će se na sednci Kriznog štaba razgovarati o eventualno novim merama protiv koronavirusa, ali i o neophodnosti poštovanja svih postojećih. On je rekao i da „blago povećenje broja pozitivnih“ nije iznađenje, jer je, kako je ukazao, popustila pažnja građana.\n„Sigurno je da ćemo i dalje imati blago povećanje (broja pozitivnih)“, rekao je Tiodorović i naglasio da zbog toga „nema mesta panici“.\nOn je ponovo apelovao na građane, a posebno mlade da se vakcinišu i dodao da procenat imunizovanih u Srbiji iznosi oko 49 odsto.\nPrema njegovim rečima, još pre mesec dana trebalo je da ih bude 50 odsto a cilj je da Srbija ima više od 60 odsto onih koji su primil obe doze.\nTiodorović je rekao i da je u javnosti „stvoren utisak“ o prioritetnoj trećoj dozi vakcine, te ukazao da je treća doza predviđena pre svega za hronične bolesnike i starije kod kojih prethodne dve nisu stvorile odgovarajući imuni odgovor.\nPo navodima pojedinih medija, sednica Kriznog štaba trebalo bi da počne u 16 časova.\nbranislav Tiodorovićkoronaviruskrizni štabvakcinavakcinacija


Renault ponuda - Čista petica! - Automagazin\nRenault ponuda - Čista petica!\nRenault je za svoje kupce u ovogodišnjoj sajamskoj akciji pripremio ponudu za „Čistu 5icu“. Svi kupci koji se odluče za kupovinu bilo kog putničkog vozila Renault, dobijaju i paket „Čista 5ica“ koji podrazumeva...\n- Kasko za prvu godinu\n- 3 osnovna servisa /zamena ulja i filtera ulja/\n- Clio startuje sa cenom od 9990€, ali bi u ponudi izdvojili verziju Clio Limited 1.2 16v sa cenom od 10990€. Paket Limited podrazumeva bogat paket opreme upotpunjen Multimedijalnim uređajem sa navigacijom „Media nav“, Aluminijumske naplatke 16“ i brojne elemente dodatne personalizacije.\n- Novi Megane u verziji Berline /Hatchback/ Zen 1.6 Sce dolazi po ceni od 13490€. U cenu je uključen Paket Look koji sadrži Aluminijumske naplatke 16“, Led svetla u obliku slova „C“ i zatamnjena stakla.\n- Novi Megane u verziji Grandcoupe /Sedan/ Zen 1.6 Sce dolazi po ceni od 13990€. U cenu je takođe uključen Paket Look koji sadrži Aluminijumske naplatke 16“ i zatamnjena stakla.\n- Kupci modela Captur mogu da očekuju automobile u verziji Dynamique i Outdoor opremljene kamerom za kretanje u nazad, koja za vreme sajamske akcije kupci dobijaju besplatno.\n- Model Kadjar je takođe u verzijama Xmod i Bose opremljen dodatnim elementima opcione opreme u vidu Multimedijalnog uređaja RLink /verzija X mod/, te Paket Techno premium /verzija Bose/. Izdvaja se verzija XMod 130 Tce po ceni od 19690€ sa uključenim sistemom RLink.


Na stotine hiljada americkih vojnika i dalje nevakcinisano\nTanjug 10. oktobra 2021. 19:38\nVAŠINGTON – Na stotine hiljada američkih vojnika nije vakcinisano ili je samo delimično imunizovano protiv korona virusa, iako se bliži krajnji rok koji je odredio Pentagon da svi vojnici moraju da budu vakcinisani.\nBroj vakcinisanih vojnika se popeo od početka avgusta, kada su čelnici ministarstva odbrane, po direktivi predsednika DŽozefa Bajdena, obavestili naciju da će vakcinacija za više od dva miliona vojnika biti obavezna, da će izuzeci biti retki i oni koji budu odbili, biće kažnjeni, preneo je „Vašington post“.\nOko 90 odsto aktivnih pripadnika ratne mornarice je potpuno vakcinisano, dok je 72 odsto marinaca vakcinisano, iako obe službe moraju da se vakcinišu do 28. novembra.\nPripadnici ratne avijacije, više od 60.000 članova osoblja, imaju samo tri nedelje da ispune krajnji rok koji im je odredilo ministarstvo odbrane.\nI u američkoj vojsci došlo je do povećanja smrtnih slučajeva u pojedinim jedinicama.\nKako navodi „Vašington post“, u septembru je umrlo više pripadnika vojska od kovida nego u celoj 2020. godini, a niko od preminulih nije bio potpuno vakcinisan, saopštio je portparol Pentagona major Čarli Dijec.


Đurić: - Ako ne dobijemo pismene garancije nećemo igrati derbi-\nPredsednik Partizana Dragan Đurić ne slaže se sa ocenom da nema razloga da se odlaže ili igra bez publike predstojeći večiti derbi, zatraživši od Crvene Zvezde, MUP-a i Fudbalskog saveza Srbije pismene garancije o bezbednosti svojih igrača. Više >>>\nPLS: Gradski derbi u Novom Sadu, Bask dočekuje Teleoptik\nDanas i sutra igraju se utakmice 11. kola Prve lige Srbije.Najzanimljivije biće u Novom Sadu gde se igra gradski derbi.Na Detelinari Novi Sad dočekuje lidera, ekipu Proletera, drugoplasirani BASK dočekuje Teleoptik a ekipa Banata ekipu Napretka. Više >>>\nOdgovor Fudbalskog saveza Italije FSS-u\nNakon svega nekoliko sati od izjave predsenika Fudbalskog saveza Srbije Tomislava Karadžića novinarima, nakon sednice upravnog odbora, stiglo je i zvanično saopštenje italijanskog saveza povodom izjave da je domaćin glavni krivac za nerede koji su se dogodili u utorak uveče na stadionu u Đenovi. Više >>>\nKiša golova u Humskoj: Partizan - Smederevo 5:3\nPublika na Partizanovom stadionu je večeras imala prilike da odgleda veličanstven meč u kome je bilo čak osam golova.Partizan je bez povređenog Klea, kao i bez suspendovanih Smiljanića i Tomića, uspeo da zabeleži pobedu nad večeras odličnom ekipom Smedereva. Više >>>\nFSS: Derbi će se igrati u predviđenom terminu...\n"Ovo je stabilna zemlja, od države niko nije jači..." reči su predsednika FSS-a Tomislava Karadžića na današnjoj sednici saveza na kojoj je bilo reči o mogućnosti odlaganja večitog derbija.Stav čelnika FSS-a je da derbi treba da bude odigran u predviđenom terminu. Više >>>\nZaključak sednice FSS-a: Krivi su Italijani !!!\nFudbalski savez Srbije održao je vanrednu sednicu Izvršnog odbora u hotelu „Hajat“. Glavna tema sednice bila je naravno skandal u Đenovi i prekid meča između Italije i Srbije.Predsenik FSS-a nije otkrio imena nalogodavaca nereda, ističići da je glavni krivac za ispade na tribinama Fudbalski savez Italije. Više >>>\nJSL: Utakmica visokog rizika u Lučanima, Vojvodina juriša na Kulu\nDa li će Delije nastaviti rat protiv Tomislava Karadžića i u Lučanima, na meču između C. Zvezde i Slobode? Hoće li Vojvodina posle pobede nad Partizanom i uz veliku podršku navijača u Kuli nastaviti pobedonosnu seriju?...Aktuelna su pitanja narednog kola JSL. Više >>>\nGrobari uz Stojkovića\nUsled događaja koji su se desili u utorak u Đenovi, gde je između ostalog napadnut golman Partizana Vladimir Stojković, ministarstvo unutrašnjih poslova je regaovalo i dodelilo policijsku pratnju Partizanovom prvotimcu, a postoje indicije da čak i Grobari brinu o njegovoj sigurnosti. Više >>>\nKup Srbije : Poznati praovi 1/8 finala\nLider šampionata Crvena Zvezda dočekuje Borac, Partizan dočekuje lidera Prve lige Srbije ekipu Proletera iz Novog Sada, dok će Vojvodina na gostovanje u Jakovo, gde će se sastati sa ekipom Srema. Više >>>\nZa sutra sazvana sednica izvršnog odbora FSS\nAktuelna dešavanja navela su izvršni odbor Fudbalskog saveza Srbije da sazove hitnu sednicu. Na sednici će osim analize nemilih događaja iz Đenove biti reči i o mogućnosti odlaganja večitog derbija. Više >>>\n« prva « prethodna 284 285 286 287 288 289 290 291 292 293 sledeća » poslednja »


Oktobar će biti topliji u odnosu na prosek - Sputnjik Srbija\nOktobar će biti topliji u odnosu na prosek\n22:08 05.10.2020 Preuzmite kraći link\nOktobar će biti topliji u odnosu na prosek za naše podneblje, izjavio je direktor Republičkog hidrometeorološkog zavoda Jugoslav Nikolić i dodao da je još rano davati sigurne informacije o dugoročnoj vremenskoj prognozi, ali da statistike trenutno ukazuju da bi ova zima mogla biti nešto hladnija u odnosu na prethodne dve, tri.\nU izjavi za Tanjnjug Nikolić je rekao da vremenska situacija koja je zadesila zapadnu Evropu, u smislu ekstremno velikih količina padavina, zaobilazi naše područje.\nNaveo je da se u narednim danima, do četvrtka, očekuje promenljivo vreme sa relativno malim količinama padavina, a da će od petka do 15. oktobra biti suvo i sunčano vreme, sa odlikama miholjskog leta.\nDodao je da će od 15. oktobra do kraja meseca ponovo biti promenljivo sa po nekoliko suvih i vlažnih dana, te da će oktobar, generalno posmatrano, biti topliji u odnosu na prosek za taj mesec, kada je naše podneblje u pitanju.\nKada je reč o dugoročnoj vremenskoj prognozi, Nikolić je rekao da je još rano davati sigurne informacije o tome jer se svake godine vrši usaglašavanje sa svim ekspertima jugoistočne Evrope i Mediterana tih prognoza.\nDodao je da će, kada je u pitanju zima, to usaglašavanje biti oko 20. novembra i da će se tada izaći sa dugoročnom prognozom.\n„Statistike trenutno ukazuju da bi ova zima mogla biti nešto hladnija u odnosu na prethodne dve-tri, sa nešto većom količinom snega, ali to ćemo znati tek u drugoj polovini novembra, kada svi eksperti budu analizirali situaciju i usaglasili svoja očekivanja“, dodao je Nikolić.\nU naredna dva sata očekuju se jake kiše, na snazi meteoalarm\nDokle će trajati miholjsko leto\nVreme danas: Oblačno i toplo, sutra kiša i svežije\njesen, oktobar, RHMZ, vremenska prognoza


Trivić: Ovo je poražavajuće, RS duplo zaduženija od FBiH - Index.ba\nTrivić: Ovo je poražavajuće, RS duplo zaduženija od FBiH\nPoslanica PDP-a u Narodnoj skupštini Republike Srpske Jelena Trivić objavila je informciju Ministarstva finansija i trezora BiH, koji je sačinjen na bazi podataka entitetskih ministarstava finansija, u kome je prikazan dug BiH, ali i dugovi Republike Srpske i Federacije BiH, piše BNTV.\nU popodnevnim satima oglasilo se Ministarstvo finansija Republike Srpske, optužujući Trivićevu da uznemirava javnost, kako su naveli, netačnim tvrdnjama o dugu Republike Srpske, navodeći da su različiti načini obračuna duga u Republici Srpskoj i Federaciji BiH.\nMinistarstvo finansija dalje tvrdi da se Republika Srpska se ubraja u red umjereno zaduženih zemalja i da vode računa prilikom donošenja odluka o zaduženosti o interesima građana i privrede Republike Srpske.\nNakon tog saopštenja, koje su nazvali demantij, a da nisu ništa argumentovano demantovali, oglasila se ponovo i Jelena Trivić (PDP). koja je na fejzbuk profilu napisala da Ministarstvo finansija Republike Srpske ne treba da demantuje nju, jer je ona iskoristila javno dostupne podatke Ministarstva finansija i trezora BiH,\nOna je kazala da bi im najbolje bilo da po pitanju duga počnu nešto da rade i upravljaju adekvatno dugom.\n“Da je upravljanje duga stihijsko i neadekvatno pokazala je i revizija učinka Glavne službe za reviziju javnog sektora iz 2016. godine. Ja ne prepadam građane Republike Srpske, već ukazujem na katastrofalnu politiku vlasti odrođene od naroda, što je moja obaveza kao narodnog poslanika”, navela je Trivićeva.\nPrethodni članakDžan Ždrale i Omer Masleša učestvuju na Memorijalnom turniru u kick boxu\nNaredni članakIndija najavila zabranu svih kriptovaluta osim državne


Otvorena izložba "Kraljevi i svetitelji srpski" - Glas Srpske\nOtvorena izložba "Kraljevi i svetitelji srpski"\nSrna 29.07.2020 16:45\nBEOGRAD - U Istorijskom muzeju Srbije u Beogradu otvorena je izložba "Kraljevi i svetitelji srpski", na kojoj će posjetioci imati priliku da vide kivot kralja Stefana Dečanskog koji se iznosi pred javnost samo u posebnim prilikama.\nU okviru izložbe će do 28. avgusta biti izloženi i rukopisi od izuzetnog značaja - Sintagma Matije Vlastara, koja je nastalu u Zeti sredinom 15. vijeka i Žitije Stefana Dečanskog sa Službom Stefanu Dečanskom od Grigorija Camblaka iz 16. vijeka.\n"Ove dragocenosti će nakon toga biti vraćene matičnoj instituciji - Muzeju Srpske pravoslavne crkve", saopšteno je iz Istorijskog muzeja Srbije.\nSama izložba, autora Vanje Vuksan, koja sadrži brojne dragocjenosti koje svjedoče o najznačajnijoj srpskoj srednjovekovnoj dinastiji Nemanjić i epohi koja joj je prethodila, biće otvorena do 20. novembra.\nZainteresovani mogu da posjete izložbu svakog dana, osim ponedjeljka, u periodu od 12.00 do 20.00 časova.\nMjerama zdravstvene preventive, a radi sprečavanja širenja virusa korona, predviđen je ograničen broj posjetilaca i obavezno korištenje zaštitne maske, uz održavanje fizičke distance.\nIzložba se realizuje pod pokroviteljstvom Ministarstva kulture i informisanja Srbije, a uz podršku kompanije "DDOR".\nDodijeljena treća nagrada “Zlatna sova”\nOtvoren 87. Vukov sabor\nMis Irbi - humanista i učitelj\nLikovna kolonija “Kolo” okupila 17 autora iz zemlje i regiona\n14. 09. 2020 15:35\n14. 09. 2020 14:36


Nevreme pričinilo veliku štetu u Kniću – NovostiDana.rs\nNevreme pričinilo veliku štetu u Kniću\nUdarni talas je prošao centrom Knića i odneo krovnu konstrukciju sa stambene zgrade preko puta opštine, u kojoj je smeštena pošta.\nTom prilikom oštećeno je nekoliko opštinskih automobila.\nU trenutku pada metalne konstrukcije na ulici nije bilo prolaznika, tako da nije bilo povređenih.\nZasedao je Opštinski štab za vanredne situacije i u toku je procena pričinjene štete.\nOštećeni objekti, po rečima predsednika opštine, biće sanirani u što kraćem vremenskom periodu.\nKako je reč o opštini sa ne tako velikim budžetom, za sanaciju oštećenih objekata biće neophodna pomoć države.


U subotu 24. februara u Beogradu, Novom Sadu i Nišu više od 300 starijih osnovaca iz svih krajeva Srbije učestvovalo je na regionalnom takmičenju KODigranje, u okviru kojeg su se nadmetali u programiranju mBot robota.\nU nameri da doprinese toku i ishodima, kao i da kritički preispita uslove i preduslove „unutrašnjeg dijaloga“ o Kosovu, KC Rex pokreće seriju diskusija u formatu Govornih programa, a povodom izlaska iz štampe novog izdanja knjige Petrita Imamija „Srbi i Albanci kroz vekove“.\nU okviru projekta ONAsnaživanje, u petak 19. januara u prostorijama Gradske uprave Pančeva održan je Trening za uvođenje nove usluge ekonomskog osnaživanja žena. Trening su vodile ekspertkinje Jasmina Knežević i Radoslava Aralica, a pohađali su ga stručni radnici u Prihvatilištu za žene i decu žrtve porodičnog nasilja - Sigurnoj kući, stručni radnici Centra za socijalni rad „Solidarnost“, kao i predstavnici Gradske uprave Pančeva.\nVeran Matić: Sprovodimo ciljeve održivog razvoja\nU publikaciji Lideri društvene odgovornosti 2017. godine predsednik Upravnog odbora Fonda B92 Veran Matić je govorio o postignutom u godini za nama.\n„Javno pakovanje“ u KC Rex tokom poslednje nedelje decembra


Nova usluga m-banking aplikacije Societe Generale Srbija: Slanje novca na tri načina u svakom trenutku, čak i onima koji nemaju otvoren račun u banci - Nira Press\nPočetna » Nova usluga m-banking aplikacije Societe Generale Srbija: Slanje novca na tri načina u svakom trenutku, čak i onima koji nemaju otvoren račun u banci\nSociete Generale Srbija u okviru m-banking aplikacije ima novu uslugu – P2P slanje novca u svakom trenutku, čak i ka onima koji nemaju otvoren račun ni u jednoj banci.\nJednostavnim klikom na opciju P2P slanje novca u okviru glavnog menija m-banking aplikacije, unosi se ime, prezime, broj telefona, e-mail adresa primaoca. Pored poznatih načina isplate na Mastercard karticu ili tekući račun putem instant transfer Narodne banke Srbije, u slučaju da primalac nema račun i karticu ni u jednoj banci, P2P usluga ima jednostavno rešenje – isplata na bankomatu Societe Generale banke.\nZa sve tri opcije nakon unošenja podataka kartica se registruje i u trenutku ostaje zapamćena za svaku narednu transakciju (ona se u svakom trenutku može promeniti za slučaj da se menja kartica sa koje se vrši transakcija). Primaocu sredstava će stići SMS sa obaveštenjem o iznosu, jednokratnom lozinkom i informacijom da je potrebno da pogleda link koji će dobiti na e-mail. Taj link vodi do stranice gde se bira jedan od tri pomenuta načina isplate. Nakon odabira željene opcije, otvara se prozor u kom primalac sredstava unosi podatke o kartici ili broj računa na koji se vrši uplata, dok za isplatu na bankomatu Societe Generale banke primalac dobija SMS sa jednokratnom lozinkom koju unosi na bankomatu.


Rok za izgradnju je godinu dana, a po završetku novog kompleksa "Niš-ekspres" iseliće se sa postojeće lokacije u Ulici Blagoja Parovicvića iz užeg centra grada i tako će biti oslobođena jedna od najatraktivnijih lokacija za dalje investiranje površine oko šest hektara, rečeno je prilikom polaganja kamen temeljca.\nKamen temeljac položili su generalni direktor "Niš-ekspresa" Zoran Jovanović i zamenik gradonačelnika Niša Ljubivoje Slavković.\nNovi poslovni kompleks ovog saobraćajnog preduzeća prostiraće se na 37.000 m2 i sastojaće se iz poslovne zgrade, servisa, praking i garažnog propstora za autobuse tog prevoznika.\nJovanović je rekao da je početak izgradnje kompleksa značajan poslovni iskorak "Niš-ekspresa" kojim se stvaraju bolji uslovi za rad i potvrđivanje liderstva tog preduzeća u oblasti prevoza u Srbiji i inostranstvu.\nSlavković je rekao da još uvek nije poznato šta bi se gradilo na staroj lokaciji "Niš-ekspres" u gradu, ali da će investitor imati punu podršku grada, kao i da rukovodstvo nema predrasuda i u slučaju da to bude "Delta" Miroslava Miškovića koja je član Konzorcijama koji je privatizovao "NIš-ekspres".\nPrema ranijim najavama koje nisu zvanično potvrđene na staroj lokaciji "Niš-ekspresa" gradiće se najverovatnije poslovni objekti o čijem sadržaju će se naknadno razgovarati.\n"Niš-ekspres" osnovan je 1951. godine kao Saobraćajno preduzeća "Niš", današnji naziv nosi od 1958. godine. kada su u Nišu ukinuti tramvaji.\n"Niš-ekspres" se na staroj lokaciji nalazi od 1971. godine, a autobuska stanica preduzeća pored Niške tvrđave izgrađena je 1977. godine.\nPreduzeće je privatizovano 2008. godine od strane Konzorcijuma u čijem sastavu su radnici, "Delta Real Estate" i firma "Bokić".\nProdajna cena iznosila je 3,2 mil EUR uz obavezu ulaganja od 4,6 mil EUR. "Niš-ekspres" u kome radi oko 1.700 radnika, raspolaže sa oko 350 voznih jedinica i dnevno autobusi tog preduzeća pređu oko 100.000 kilometara ili, kako često napominju u tom preduzeću, njihovi autobusi dnevno obiđu zemljinu kuglu dva i po puta.\nNiš-ekspres Zoran Jovanović Ljubivoje Slavković Poslovni objekti Niš-ekspres Zoran Jovanović Ljubivoje Slavković poslovni objekti


subota, 25 Oktobar 2014 12:19\nOKK Čelik nagrađuje !\nUtakmicom protiv Leotara, Omladinski košarkaški klub «Čelik» večeras (subota) od 19 sati u Areni Zenica otvora novu sezonu u Prvenstvu BiH – Liga 13! Ovom prilikom obavještavamo sve ljubitelje košarke da će Omladinski košarkaški klub «Čelik» u saradnji sa svojim sponzorima tokom takmičarske sezone 2014/2015. organizovati nagradnu igru za sve navijače – fanove!\nčetvrtak, 16 Oktobar 2014 21:17\nRaspored utakmica OKK Čelik\nSezona u najboljoj muškoj košarkaškoj ligi BiH, „Liga 13“, počinje 25. oktobra 2014.godine, kada su na programu utakmice 1. kola. OKK Čelik će u prvom kolu, u Areni Zenica, ugostiti ekipu Swisslion Leotar iz Trebinja, koja je u prošloj sezoni zauzela osmo mjesto na tabeli Lige 12. „Ligu 13“ u sezoni 2014/2015.sačinjavat će ovi klubovi:\nsrijeda, 15 Oktobar 2014 23:05\nKošarkaši Čelika u prijateljskoj su utakmici odigranoj večeras u dvorani “Pecara” rezultatom 79:75 pobijedili ekipu Širokog. Nakon prvih 20 minuta bilo je 37:34 za domaćina. Međutim, Zeničanima je pripalo 2. poluvrijeme borbene utakmice, pune rezultatskih preokreta.


POTPISANI UGOVORI SA NVO I OMLADINSKIM ORGANIZACIJAMA ZA 2021.GODINU\nU skladu sa Odlukom o raspodjeli sredstava nevladinim organizacijama iz Budžeta – Proračuna Općine Jablanica za 2021. godinu po LOD metodologiji, u protekloj sedmici, Općinski načelnik Damir Šabanović potpisao je ugovore sa predstavnicima Nevladinih organizacija sa područja općine Jablanica, čije je projekte podržalo Općinsko vijeće Jablanica na sjednici održanoj 27.05.2021. godine, a koji su prošli propisanu proceduru odabira za finansiranje iz budžeta Općine Jablanica za 2021. godinu.\nPotpisani su ugovori za ukupno 28 projekata sa 10 NVO i 11 projekata sa četiri Omladinske organizacije. Nevladinim organizacijama iz Budžeta–Proračuna Općine Jablanica za 2021.godinu odobreno je 17 projekata u ukupnom iznosu od 25.000,00 KM, a za projekte mladih odobreno je 11 projekata u ukupnom iznosu od 20.000,00KM.\nNa poziv je apliciralo 16 nevladinih organizacija sa 30 predloženih projekata za finansiranje u 2021. godini. Ukupan broj projekata kojima su organizacije aplicirale na prvu prioritetnu oblast iz Javnog poziva je 19 sa ukupnim traženim iznosom od 37.532,53 KM, dok je za drugu i treću prioritetnu oblast aplicirano sa ukupno jedanaest projekata u ukupnom iznosu 29.251,00 KM.


Novi roman Dejana Stojiljkovića - Bizlife.rs\n13:28 Beograd, 25/11/2011\nPisac Dejan Stojiljković, autor bestselera “Konstantinovo raskršće” ovih dana je završio svoj novi roman “Duge noći i crne zastave”, koji će objaviti izdavačka kuća “Laguna” iz Beograda.\nU pitanju je roman koji je pisan skoro tri godine i koji pred čitaoce ponovo donosi žanrovsku mešavinu u autentičnom istorijskom okviru što je postao prepoznatljiv Stojiljkovićev manir.\nRoman je smešten u 1386. godinu i govori o samim počecima trogodišnjeg srpsko-turskog rata koji se završio čuvenom Kosovskom bitkom. U fokusu radnje su vladari dve sukobljene zemlje, Knez Lazar Hrebeljanović i Murat I Hudavidegar (Pravedni) kao i vitezovi Reda Zmaja: Ivan Kosančić, Milan Toplica i Miloš Obilić.\nPriča prati događaje vezane za potragu trojice vitezova koja se dešava u Makedoniji, istovremeno se baveći događajima na srpskom i turskom dvoru koji prethode odlučujućem osmanlijskom pohodu na Evropu. Finale romana rezervisano je za bitku za Pirotsku tvrđavu a u njega je utkana i jedna ljubavna priča – romansa između Miloša Obilića i Olivere Lazarević. Stojiljkovićeva gotovo filmska naracija odvešće čitaoca pravo u srednji vek gde će biti svedok spektakularnih bitaka, uzbudljivih potera i dvoboja na život i smrt.\n“Dosta mesta u romanu zauzimaju predanja o demonima i anđelima, slovenska i islamska mitologija, a čitaoci će imati prilike da vide Ivana Kosančića kako tumači Kabalu, sluša osmanske derviše kako se došaptavaju sa duhovima predaka, bude svedok nesvakidašnjih susreta. Kroz knjigu defiluju i druge poznate ličnosti iz istorije i legedne: Marko Kraljević, Bajazit Munjeviti, Nikola Altomanović, braća Musići, Jakub Čelebija…”, piše u saopštenju izdavača.\nRoman će početkom 2012. godine izaći u Laguninoj ediciji “Meridijan” koju uređuje Igor Marojević.


Ministri regiona: Finansije sve stabilnije, ali javni dug raste\nEkonomije država regiona i dalje se oporavljaju od globalne krize i njenih negativnih uticaja, ali je evidentno da su i pored rasta javnog duga i ostalih problema na dobrom putu konsolidacije i stabilizacije javnih finansija.\nTo je glavna poruka dvodnevnog samita ministara finansija, guverenera I direktor poreskih uprava regiona u Bečićima.\nRast javnog duga u odnosu na bruto društveni proizvod najveći je problem gotovo svih država regije, a izuzetak nije ni Srbija, čiji ministar finasija Dušan Vujović, koji kaže, međutim, da su parametri njihove ekonomije konačno pokazali znake stabilizacije.\nNa to u svojim najnovijim izvještajima o rejtingu Srbije ukazuju i poznate svjetske agencije. Ključ je u štednji, ističe Vujović:\n"Pritezanje kajša, međutim nije samo da vam bude muka nego je korak u pravcu izalska iz krize. Nadam se da ćemo se navići na to da izlazimo iz krize. Treba samo da poverujemo u to. To vam je kao kada skočite. Zamislite skakača u dalj. On mora da zamisli da je pesak ispred njih, ali ako skakač skače između dve zgrade bilo bi mu mnogo teže da preskoči 5 ili 6 metara. E mi skačemo između dve zgrade, jedne koja više ne postoji i druge koja je pred nama a ona je zgrada progresa, prosperiteta i približavanja Evropi. E, ako to preskočimo to će biti najvažnije", konstatuje Vujović.\nEkonomija BiH je još uvijek oporavlja od negativnih posljedica poplava koje su iscrpile i onako oslabljenu ekonomiju te zemlje. No, ministar finansija Vjekoslav Bevanda kaže da je BiH iz jedne faze pada cijele 2015. godine bilježila pozitvne pokazatelje, a taj trend nastavljen je i u ovoj godini.\nInače, prema statistici, učešće javnog duga BiH u odnosu na BDP je 41 posto.\nPored Bevande u Bečiće su došli dvoje entitetskih ministara finansija - Jelka Milićević, ministrica finansija Federacije BiH i ministar iz Republike Srpske Zoran Tegeltija, koji upozorava da je statistika varljiva kategorija:\n"Po meni, statistika izgleda mnogo bolje u zemljama regije, naročito u BiH nego što su stvarni pokazatelji i stvarno stanje. Mislim da mnogo otvorenije moramo govoriti o raznim blokadama koje se dešavaju u svim našim zemljama a koje se odnose na provođenje reformi jer bez rasta BDP i strukturalnih reformi teško da ćemo mi samo uz štednju doći do željenih rezultata", smatra Tegeltija.\nZa nastavak pozitivnih trendova u ekonomijama svake zemlje neophodno je nastaviti reforme i obezbijediti povoljniji ambijent za strane investicije.\nNo, za to, saglasan je i ministar finansija Crne Gore Raško Konjević, neophodna je jaka politička volja:\n"Kada političare pitate oko ekonomije i tih pitanja bojim se da će pribjeći nekom opravdanju kada treba objasniti građanima neki ozbiljan problem u toj oblasti. Oni se uglavnom onda pozivaju na tranziciju ili na statistiku. Dakle, zavisi šta im više odgovara", komentariše Konjević.\nKonjević je ukazao na podatak da Crna Gora u odnosu na ostale zemlje regiona ima najveći deficit koji raste zbog početka gradnje autoputa.\nKosovo ima najmanje razloga za brigu kada je kontrola javnog duga u pitanju. On trenutno iznosi svega 13 posto, kaže ministar Avdulah Hoti.\n"Zakon je izmijenjen. Osim rasta od dva odsto putem jedne klauzule koja se odnosi na investicije imamo mogućnost da povećamo javni dug samo sa ciljem provođenja kapitalnih investicija. Tako da vjerujemo da u narednih deset godina javni dug može porasti do 10 posto, ali to je opet mnogo manje od propisanog maksimuma koji iznosi 40 posto", navodi Hoti.\nSamit o fiansijskoj stabilnosti regiona u promijenjenim globalnim okolnostima traje dva dana, a osim ministara finansija zemalja regiona na njemu će govoriti i guverneri i direktori poreskih uprava iz regije.


ŠTEDEO 30 GODINA, PA OSTAVIO PORODICI: Kada su videli o čemu se radi, UHVATILI SE ZA GLAVU - WebTribune\nHome/ŽIVOT/ŠTEDEO 30 GODINA, PA OSTAVIO PORODICI: Kada su videli o čemu se radi, UHVATILI SE ZA GLAVU\n22. децембра 2017.\tŽIVOT Ostavite komentar\nKada je u maju ove godine preminuo, njegova porodica je nasledila preko milion kovanica, ukupne težine dve i po tone. Tolika količina „metala“ zadale im je više brige nego radosti.\nU vreme kada je počeo sa skupljanjem novčića, nemačka valuta još uvek je bila marka.\nPo uvođenju evra kao zvanične valute, Nemačka je postala jedna od zemalja koje su odlučile da će njena nekašanja valuta – nemačka marka i dalje imati vrednost, odnosno da će u neograničenom roku moći da se zameni za evro.\n„Svaka kovanica je prošla kroz moje prste, ali ja volim to da radim pa mi nije predstvaljalo problem“, rekao je Volfgang. Sadržaj jedne kese uspeo bi da prebroji za sat vremena.\nMeđutim, kako mu to nije bio jedini posao u banci, novac je brojao od maja pa sve do nedavno, dakle punih šest meseci. Kada je brojanje bilo završeno, porodici je saopštio da su nasledili ukupno oko 16.000 nemačkim maraka, odnosno 8.000 evra.


Zelenski Bajdenu: Recite nam jasno ’da’ ili ‘ne’ ukrajinskom putu u NATO\nUkrajinski i američki predsednik, Volodomir Zelenski i Vladimir Putin\nUkrajinski predsednik Volodimir Zelenski rekao je u ponedeljak da želi jasan odgovor „da“ ili „ne“ od američkog predsednika Džoa Bajdena (Joe Biden) o odobravanju Ukrajini akcionog plana (MAP) za pridruživanje NATO-u.\nU zajedničkom intervjuu za Rojters, Asošiejtid pres (AP) i Frans pres (AFP), Zelenskii je rekao da je dobio uveravanja da Bajden neće koristiti Ukrajinu kao sredstvo za cenjkanje na sastanku sa ruskim predsednikom Vladimirom Putinom ove nedelje.\nZelenski je pozvao SAD da pruže ekonomsku podršku Ukrajini, a Bajdena i Međunarodni monetarni fond da razumeju ukrajinske probleme pre nego što pred njegovu administraciju postave "nepravedne" reformske zahteve.\nOčekuje da će Ukrajina osigurati toliko odloženu tranšu MMF-a do jeseni, mada je dodao da bi Ukrajina i dalje mogla da "živi normalno" bez nje.\n„Ako govorimo o NATO-u i MAP-u, zaista bih želeo da dobijem (od Bajdena) detalje - da ili ne“, rekao je Zelenskij, misleći na Akcioni plan za članstvo koji je dat zemljama kandidatima, status koji je Ukrajina dugo tražila. „Moramo dobiti jasne datume i verovatnoću ove opcije za Ukrajinu,” dodao je Zelenski.\nOn je rekao da je Ukrajina učinila sve što je potrebno da dobije plan za članstvo u NATO-u, koji Ukrajina vidi kao ključno sredstvo odvraćanja Rusije, ali da se Moskva žestoko tome protivi.\n„Svakim danom dokazujemo da smo spremni da budemo u savezu sa većinom zemalja Evropske unije“, rekao je.\nOn je govorio istog dana kada su se članice NATO-a sastale na jednodnevnom samitu u Briselu. Ukrajina je izrazila razočaranje što nije pozvana na sastanak.\nZelenski je pozvao članice NATO-a da ubrzaju ulazak Ukrajine u Alijansu nakon sukoba sa Rusijom ove godine, kada je Rusija poslala dodatne trupe i vojnu opremu u blizini ukrajinskih granica.\nUkrajinski predsednik je rekao da većina ruskih trupa tek treba da se povuče, ali i da Moskva bez jasnog razloga odugovlači organizovanje njegovog susreta sa predsednikom Rusije Vladimirom Putinom. Prema njegovom proceni, do sada se povuklo oko 11.000 ruskih vojnika, a 95.000 je ostalo.\nBajden i Zelenskii su razgovarali telefonom prošle nedelje. Zelenskii je dobio dugo traženi poziv da poseti Belu kuću sledećeg meseca, mada je rekao da mu je žao što nije mogao lično da se upozna sa Bajdenom pre nego što se američki predsednik ove nedelje sretne sa Putinom.\nBiden pozvao Zelenskog da posjeti Bijelu kuću\n„On (Bajden) je rekao:„ Nikada neću trgovati... sa interesima Ukrajine “, preneo je Zelenski.\nOn nije isključio još jedan rasplamsavanje sukoba u narednim mesecima sa separatistima koje podržavaju Rusija, mada po njegovoj oceni Moskva nije želela da izazove "opšti rat". Kijev je saopštio da je u sukobu na istoku Ukrajine poginulo 14.000 ljudi od 2014. godine.\nBlinken iz Kijeva pozvao Rusiju da povuče trupe sa granica sa Ukrajinom\n„Svi bi trebalo da razumeju i budu fleksibilniji, da shvate da smo u ratu, da branimo demokratiju u Evropi i našu zemlju, i zato ne možete s nama razgovarati samo frazama o reformama“, rekao je on.


Novosti - Страница 3 од 3 - Srboauto d.o.o. Beograd\nSRBOAUTO – Poslodavac za primer u Srbiji\nReporterska ekipa RTS-a posetila je kompaniju Srboauto d.o.o. u Ostružnici kako bi se uverila u istinitost priča o humanim gestovima našeg poslodavca, direktora kompanije Predraga Tomića.\nPARTNER 2017- Sajam naoružanja i vojne opreme\nU periodu od 27. do 30. juna 2017. godine na Beogradskom sajmu održan je 8. Sajam naoružanja i vojne opreme “PARTNER 2017”, čiji je pokrovitelj Minisatrsvo odbrane Republike Srbije.\nPoseta Sajma naoružanja i vojne opreme IDEX 2017 u Abi Dabiju\nGeneralni direktor kompanije SRBOAUTO d.o.o. Beograd Predrag Tomić i direktor servisa Goran Bogdanović su u periodu od 20. do 24. februara 2017. godine prisustvovali Međunarodnom sajmu vojne opreme i naoružanja IDEX 2017 u Abu Dabiju, jednoj od najvećih svetskih manifestacija ovog sadržaja.\nDodela sertifikata za standard ISO 14001 i OHSAS 18001\nKraj januara je u našoj kompaniji obeležen svečanom dodelom sertifikata, izuzetno značajnih za nas i naše dalje poslovanje. Naša organizacija je sertifikovana od strane Vojne kontrole kvaliteta Ministarstva odbrane Republike Srbije za standarde ISO 14001 i OHSAS 18001.\nTerminator iz Srboauta zvezda Vojne parade u Novom Sadu\n22. oktobra 2017. godine održana je Vojna parade povodom Dana oslobođenja Novog Sada u Drugom svetskom ratu. Prikazan je niz borbeno-oklopnih vozila, borbeno vozilo pešadije “Lazar 3”, samohodna haubica “Nora B-52” kalibra 155 mm, a najveće interesovanje izazvao je samohodni PVO sistem “Terminator”, kojeg je javnost imala priliku da vidi prvi put.\nUčešće kompanije Srboauto na poslovnom forumu “Porodične firme- stub ekonomije Srbije”\nU hotelu Crowne Plaza u Beogradu, 30. novembra održan je drugi poslovni forum „Porodične firme – stub ekonomije Srbije“, jedno od najznačajnijih događaja posvećenih porodičnim firmama i porodičnom biznisu, koje su organizovali Color Press Group i Centar za edukaciju „Pro Educa“.\nVeliko interesovanje za rešavanje domaće vojne industrije\nNa nedavno završenom sajmu naoružanja i vojne opreme “Partner 2015” koji je okupio rekordni broj izlagača iz zemlje i inostranstva posetioci su imali priliku da vide brojna dostignuća naše vojne industrije. Mnogi proizvođači su predstavili najaktuelnije tehnologije i proizvode vrhunskog kvaliteta u saradnji sa Ministarstvom odbrane i našom namenskom industrijom i pokazali da Srbija na ovom polju ne zaostaje...\nKlijentu isporučena dva vozila sa nadograđenim podizačima kontejnera\nKlijentu isporučeno IVECO vozilo sa tovarnim sandukom i dizalicom\nOtvoren tehnički pregled u Srboautu\nU Srboautu otvoreno ispitno mesto Srbolab\nNova usluga kompanije SRBOAUTO – ugradnja CNG-a u vozila


Fudbalska reprezentacija Nemačke | Novosti.rs\nTag Fudbalska reprezentacija Nemačke\nFUDBALERI Brazila pobedili su Nemačku sa 4:2 u prvom meču grupe D na Olimpijskim igrama, a fantastičnu partiju pružio je Rišarlison.\nOLIMPIJSKA fudbalska reprezentacija Nemačke odigrala je prijateljki meč sa Hondurasom, ali ga nije završila, jer su se igrači "Pancera" povukli sa terena pet minuta pre kraja zbog rasističkih uvreda sa druge strane.\nDEO javnosti se naslađivao fotografijom sa evropskog prvenstva koja je postala viralna, a veći deo osuđuje takvo ponašanje i prikuplja pomoć za devojčicu.\nFUDBALER Real Madrida, Toni Kros, odlučio je da više ne nastupa za reprezentaciju Nemačke.\nKLASIK evropskog fudbala. Zanimljiv i buran istorijat rivalstva ove dve velike selekcije garantuju novi spektakl večeras na "Vembliju".\nSELEKTOR fudbalske reprezentacije Nemačke Joahim Lev rekao je da nije zabrinut zbog igre njegove ekipe na Evropskom prvenstvu, uoči osmine finala Evropskog prvenstva i utakmice sa Engleskom.\nNOJER U DUGINIM BOJAMA: Nemac dobio dozvolu da nosi posebnu kapitensku traku\n21. 06. 2021. u 08:48\nSAMO će pravi ljubitelji fudbala razumeti legendarnog Nemca koji je bez treptaja pratio finale Lige šampiona, iako možda nije bio u najboljem okruženju.\nNEMAČKA DOBILA NOVOG SELEKTORA: Hansi Flik predvodi "Pancere"\nFLIK zvanično novi selektor Nemačke, potpisao na dve godine\n25. 05. 2021. u 12:39\nKRAJ VELIKE KARIJERE: Sami Kedira odlučio da kaže zbogom fudbalu\nNEMAČKI fudbaler Sami Kedira objavio je da završava karijeru u 35. godini.


Uvođenje kosovskih taksi gubitak za sve strane | Srbija izbori 2020\n» Uvođenje kosovskih taksi gubitak za sve strane\nPre tačno godinu dana Kosovo je uvelo takse od 10 odsto na robu iz Srbije (i Bosne i Hercegovine), da bi već 20. decembra takse podigla na 100 odsto i time faktički onemogućila isporuke proizvoda proizvedenih u Srbiji.\nDirektan efekat ove mere je, prema rečima ministra trgovine Rasima LJajića, smanjenje isporuka robe na KiM u vrednosti od 395,7 miliona evra u odnosu na 12 meseci koji su prethodili uvođenju taksi. Prema podacima Privredne komore Srbije u periodu od januara do septembra ove godine u odnosu na isti period prošle godine iz centralne Srbije je put KiM otišlo robe vredne 62,8 miliona evra ili za 81,7 odsto manje nego u istom periodu prošle godine. U suprotnom smeru pristiglo je robe vredne za 17,4 miliona evra što je takođe smanjenje i to od 10 odsto u odnosu na prvih devet meseci 2018. godine. I pored ovih taksi Srbija je ostvarila suficit od 45,4 miliona evra.\nPrema LJajićevim rečima, u prethodnih godinu dana na Kosovo je isporučena struja vredna 10,5 miliona evra, roba u vrednosti 12,5 miliona evra je isporučena u prošlom decembru pre nego što su 100 odstotne takse počele da se primenjuju i na inostrane brendove proizvedene u Srbiji, dok je ostatak prodat i uz plaćenu taksu i to se odnosi na vodu, đubriva, obuću, limenke i automobile u vrednosti 800.000 evra.\n„Prema našim procenama velike kompanije su pronašle put do tržišta Kosova, recimo Koka kola šalje robu iz fabrike u Bugarskoj. Proizvođači pšenice i kukuruza našli su druga tržišta za robu, ali najteže je proizvođačima brašna, jer je 17 odsto izvoza ili osam miliona evra išlo na Kosovo i oni nisu našli alternativna tržišta za svoju robu. Naša procena je da je od oko 400 miliona evra, 100 miliona evra robe našlo put ka drugim tržištima, a 300 miliona nije“, objašnjava LJajić za Danas, uz napomenu da je negativan uticaj na BDP od 0,5 do 0,65 procentnih poena. Dakle, prema proceni Ministarstva trgovine da nije bilo taksi BDP Srbije bi ove godine umesto, hajde da uzmemo poslednju prognozu Narodne banke 3,6 odsto, porastao za 4,1 do 4,25 odsto.\nSličnu procenu, pošto svi barataju samo procenama, dao je početkom godine i Ivan Nikolić, urednik Makroekonomskih analiza i trendova da će uticaj na srpsku privredu biti 0,5 do 0,7 odsto BDP-a.\n„U slučaju prepolovljavanja suficita u razmeni sa KiM privredni rast bi se usporio za 0,5 procentnih poena, dok bi, pak, u varijanti redukcije suficita za tri četvrtine, realan rast BDP-a mogao biti niži za 0,7 poena“, navodi se u analizi MAT-a uz napomenu da će najveću štetu pretrpeti prehrambena industrija.\nU prvoj polovini godine svaki govor državnih zvaničnika o privrednim kretanjima bez izuzetka se pozivao na teške posledice kosovskih taksi na našu privredu. Slučajno je baš u prvoj polovini godine privredni rast ozbiljno posustajao u odnosu na prethodnu godinu i u prva dva tromesečja je iznosio samo 2,8 odsto. To je bilo zgodno opravdanje za slučaj da rast padne sa projektovanih 3,5 na tri odsto kako su mnogi procenjivali. Kako su stvari u privredi počele da se popravljaju, prema izjavama zvaničnika, mada bez zvaničnih rezultata Republičkog zavoda za statistiku, u trećem tromesečju BDP je porastao za 4,7 odsto, pa su žalopojke na račun kosovskih taksi uminule.\nAnalize ekonomiste Miroslava Zdravković ukazuju da su negativni efekti taksi od početka preuveličani i da njihov efekat može biti od 0,15 do 0,2 odsto BDP-a što je dva do tri puta manje od „zvaničnih“ procena.\nAko su takse naštetile srpskoj, da li su barem pomogle kosovskoj privredi. Odgovor je naravno ne, s obzirom na to da se spoljnotrgovinski deficit samo produbio iako je neki pokušaj ekonomskog opravdanja za takse bio da srpski izvoz ubija tamošnju proizvodnju. Prema podacima Kosovske agencije za statistiku u oktobru ove godine deficit je za 12 miliona evra (4,5 odsto) veći nego u oktobru prošle godine (pre taksi) uz pad izvoza za 15,6 odsto i rast uvoza od dva odsto.\nGAP, prištinski tink-tenk je utvrdio, a MMF potvrdio da posle taksi trgovinski deficit raste, a proizvodnja se ne povećava. Međutim rastu maloprodajne cene na Kosovu. Prema podacima PKS-a u 2017. godini od 439,5 miliona evra izvoza na KiM repromaterijali su iznosili skoro 60 odsto, a sredstva za rad 5,5 odsto.\n„Ovi podaci ukazuju da je saradnja srpskih i kosovskih kompanija kosovskoj privredi omogućila industrijalizaciju koja se bazira na kupovini repromaterijala, mašina i tehnologije iz centralne Srbije. Stoga se može zaključiti da uvedene takse pored štete koju trpe privrednici u Srbiji, štete i kosovskim firmama koje se bave proizvodnom delatnošću. U nedostatku zamenskih proizvoda, proizvođači na Kosovu su povećali maloprodajne cene po uvođenju takse. Samo cene hrane su povećane za 5,3 odsto“, navodi se u komentaru PKS.\nMožda i najveću štetu je pretrpela CEFTA – zona slobodne trgovine zemalja na Zapadnom Balkanu koje bi trebalo da preko ovog sporazume „vežbaju“ za ulazak na zajedničko tržište EU. Ogoljena je disfunkcionalnost CEFTA-e koja faktički nema mehanizam da natera jednu članicu da poštuje odredbe sporazuma, a posebno ako je u ime te članice sporazum potpisao KFOR koji se sada odriče ikakvog udela u celom zamešateljstvu. Ni pritisci EU i SAD, makar formalni, nisu dali nikakvog efekta, s obzirom da je prištinskim vlastima politički sukob daleko važniji od ekonomske logike ili dobrobiti sopstvenog stanovništva. Sa srpske strane iako je bilo nekih pretnji nije stigao nikakav konkretan odgovor, mada zbog izuzetne asimetričnosti u trgovinskim odnosima nije imala bog zna šta ni na raspolaganju.


Beta 6. avgusta 2018. 21:25\nAgencija za borbu protiv korupcije pokrenula je postupak protiv gradonačelnika Beograda Zorana Radojičića u kome će proveravati da li je na vreme prijavio da poseduje nelegalnu vikendicu na Zlatiboru, objavila je danas Mreža za istraživanje kriminala i korupcije (KRIK).\nAgencija je postupak protiv Radojičića pokrenula sredinom prošlog meseca i u njemu će proveravati „blagovremenost podnošenja vanrednog izveštaja o imovini i prihodima“, rečeno je novinarima KRIK-a u toj instituciji.\n„Objekat je, prema dostupnim podacima, sazidao u drugoj polovini 2017. godine i bio je dužan da ga do kraja januara ove godine prijavi Agenciji – jer je tada bio funkcioner, odnosno direktor dečje klinike Tiršova. Tek nakon što je KRIK u javnosti otkrio nelegalnu gradnju i pošto je stupio na funkciju gradonačelnika Beograda, Radojičić je početkom prošlog meseca ponovo podneo izveštaj o imovini u kojem je prijavio vikendicu na Zlatiboru“, naveo je KRIK.\n„Iz dokumentacije koju poseduju novinari KRIK-a može se videti da je Radojičiću devet dana pošto je KRIK objavio priču o njegovoj nelegalnoj vikendici opština izdala gradjevinsku dozvolu. Radojičić je, kao investitor, prilikom predaje zahteva za dobijanje gradjevinske dozvole, podneo pisanu izjavu u kojoj je naveo da će srušiti bespravnu vikendicu“, navodi se na sajtu te mreže.


ponedeljak, 21 decembar 2020 11:42\nPojedinačni i zajednički planovi i projekti, predstojeće aktivnostima u narednoj godini, kao i iznalaženje načina za pomoć i podršku sektoru turizma, jednoj od najugroženijih privrednih grana u aktuelnoj globalnoj krizi izazvanoj širenjem virusa Covid-19, bili su tema razgovora održanog između pokrajinskog sekretara za privredu i turizam, dr Nenada Ivaniševića, i direktorice Turističke organizacije Vojvodine, dr Nataše Pavlović.\nSekretar Ivanišević je tokom susreta istakao neophodnost zajedničkog delovanja na svim poljima u okviru postojećih resora, na zajedništvo, saradnju u prevazilaženju kriza, kako bi iz nje izašli spremni.\n- Poseta ima za cilj da zajedno kreiramo mere i konkurse koje će Sekretarijat raspisati početkom sledeće godine. U predlogu budžeta koji bi trebalo da se usvoji u pokrajinskoj Skupštini, opredelili smo oko 200 miliona dinara za podsticaje u okviru programa turizma. Sama činjenica da je budžet Sekretarijata povećan za čak 66 odsto, pokazuje da Pokrajinska vlada prepoznaje potrebu da se u narednoj godini pomogne privreda, ali i turizam na najbolji mogući način - rekao je sekretar, dodavši da Sekretarijat planira da udruži sredstva sa Razvojnim fondom i Garancijskim fondom AP Vojvodine, te time kreirati čitav niz mera za održanje i unapređenje privrede.\nIvanišević se nadovezao da bi Sekretarijat zajedno sa TO promovisao sve to što Vojvodina nudi, posebno ono što je i karakteristika ovih prostora, a to su odmori sa dušom. Isto tako, trebalo bi uvek slušati reč struke iz turističkih organizacija kako Vojvodine, tako i lokalnih samouprava, jer oni su ti koji u ovom polju mogu mnogo da pruže.\nDirektorica TO Vojvodine, dr Nataša Pavlović, je rekla da su turističke delatnosti zabeležile pozitivne rezultate i statistiku u letnjim mesecima tekuće godine.\n- Ova godina je za sve teška, ali bi svakako trebalo da budemo zadovoljni sa postignutim kada se uporedimo sa vodećim svetskim destinacijama. Trebalo bi nastaviti sa radom, pogotovo kada je reč o digitalnim sadržajima, sa kojima je započela TO, a uz pomoć Pokrajinskog sekretarijata za privredu i turizam. Ono što je značajno uticalo da dolazak domaćih turista jesu subvencije putem sistema vaučera, koje je sprovelo resorno ministarstvo, ali i kampanja „Odmor na vojvođanski način“, što je u mnogome doprinelo da turizam zabeleži pozitivne rezultate, posebno u avgustu i septembru - istakla je direktorica.\nRazgovaralo se i o mogućnostima unapređenja postojeće mreže lokalnih turističkih organizacija, ali i o osnivanju turističkih organizacija u onim jedinicama lokalne samouprave gde do njihovog osnivanja do danas nije došlo. Pružanjem finansijske, ali i logističke podrške, kao i podrške u smislu koordinacije, posredovanja i marketinga, Sekretarijat i TOV će u narednom periodu kreirati adkvatne mere podrške lokalu, što će zajedno činiti znatno osnaženu mrežu turističkih poslenika na teritoriji AP Vojvodine.


Opstankom izborio ugovor: Ristanović još dve godine u Slobodi\nTrener Slobode Predrag Ristanović vodiće sa klupe crveno-crne iz Užica i naredne dve sezone.\nNaredne sedmice, saopšteno je iz Slobode, Ristanović će sa svojim saradnicima odlučiti ko će od igrača pod ugovorom ostati u Užicu, a ko će biti slobodan u izboru nove sredine. Do tada stručni štab bi trebalo da dostavi spisak sa profilima fudbalerima koje treba potražiti u prelaznom roku kako bi se pojačala u ovom trenutku prilično slabašna konkurencija.\nKlupa Slobode minule sezone ličila je na pokretnu traku kojom su defilovali treneri. Ekipu je prošlog leta selektirao Ljubiša Dmitrović koji je dao otkaz pred početak prvenstva. Nasledio ga je prvi pomoćnik Ivan Janjić, ali su loši rezultati u prvih nekoliko kola uslovili dolazak iskusnog stratega Milenka Kikovića. Krug je zatvorio Ristanović, dete Slobode, koji je u trenerskoj karijeri vodio Jedinstvo Puteve, Javor, kragujevački Radnički 1923 i Kolubaru.


ABS U POSETI SLOVENAČKOM DRUŠTVU ZA INTELIGENTNE TRANSPORTNE SISTEME - Agencija za bezbednost saobraćaja, Republika Srbija\nU periodu od 27.03 – 29.03. 2019. godine, savetnik direktora Agencije za bezbednost saobraćaja, Milan Ilić posetio je Slovenačko društvo za inteligentne transportne sisteme Intelligent Transportation Systems (ITS) u LJubljani.\nCilj posete je bio priprema dolaska članova Slovenačkog društva za inteligentne transportne sisteme u Republiku Srbiju u septembru 2019. godine i upoznavanje sa organizacijama, pojedincimai primerima dobre prakse, radi razmene stučnih znanja i iskustva iz oblasti ITS. Sastanku su prisustvovali savetnik direktora Agencije za bezbednost saobraćaja Milan Ilić i predstavnici Slovenačkog društva za ITS: predsednik Robert Rijavec, član izvršnog odbora Jure Pirc i član nadzornog odbora Miro Živković.\nNa sastanku je predstavljena struktura, ciljevi i članovi Slovenačkog društva kao i koncept rada sličnih asocijacija ITS u zemljama Evrope. Naglašena je i mogućnost uticaja na donošenje direktiva u Evropskoj uniji a kasnije i uticaj na prilagođavanje nacionalnih zakona u skladu sa stručnim mišljenjem ovih asocijacija. Cilj inteligentinih transportnih sistema je primena savremenih informacionih tehnologija i stručnih znanja na oblast transporta ljudi i roba, nadzor i praćenje i upravljanje saobraćajnim tokovima, efikasno reagovanje u slučaju saobraćajnih nezgoda automatskim upravljanjem brzinama u zavisnoti od gustine saobraćaja i vanrednih događaja.\nNakon sastanka posećena je „Družba za avtoceste v Republiki Sloveniji (DARS d.d.) odnosno centar za upravaljanje saobraćajem na auto putevima gde je predstavnjena primena ITS sistema u realnosti sa aspekta monitoringa, praćenja, upravljanja i bezbednosti.\nU Agenciji za bezbednost saobraćaja Republike Slovenije održan je sastanak sa direktorom Igorom Velovim i razmenjene su informacije o aktivnostima obe agencije i budućjoj saradnji. Nakon sastanka posećena je osnovna škola u Jesenicama u kojoj se realizovala edukacija dece koju finansira Slovenačka Agencija za bezbednost saobraćaja a po franšizi iz Nemačke. Ovaj vid edukacije se po istom principu i metodologiji sprovodi u 15 država još od 1989 godine. Edukacija se sastoji iz teorijskog dela u učionici i praktičnog dela na poligonu sa mini automobilima koji se pokreću sa benzinskim motorom.


Aleksandar Vučić: Beograd se trudi da gradi pristojne odnose sa Prištinom, trenutno nema najave o pokretanju dijaloga kao ni rokova za postizanje dogovora; Srbija neće zatvoriti granicu za građane Crne Gore | Hronika\nPočetna strana > Hronika > Aleksandar Vučić: Beograd se trudi da gradi pristojne odnose sa Prištinom, trenutno nema najave o pokretanju dijaloga kao ni rokova za postizanje dogovora; Srbija neće zatvoriti granicu za građane Crne Gore\nSMEDEREVSKA PALANKA - Predsednik Srbije Aleksandar Vučić izjavio je danas da trenutno nema najave o pokretanju dijaloga sa Prištinom, kao i da nema ni rokova za postizanje dogovora.\n"Drugi posao je da obezbedimo snabdevanje u prodavnicama, naše zdravstvene ustanove, prosvetne institucije, da plate stižu redovno svima, da uradimo sve što možemo da to još popravimo i više ulažemo u infrastrukturu u srpskim mestima", rekao je Vučić.\nNemoguće mi je da pohvatam šta rade u Prištini\nOn je dodao da se Beograd trudi da "gradi" pristojne odnose sa Prištinom, pre svega zbog Srba koji žive na KiM, trgovine, mira i stabilnosti, ali da nekada ne može da razume njihove poruke.\nO pismu nemačkog i francuskog ministra\nOn je dodao da je pažljivo analizirao zajedničko pismo nemačkog i francuskog ministra spoljnih poslova u vezi sa KiM i dodao da bi po tom pitanju imao šta da kaže, ali da će im to reći uživo.\nMinistri su, inače, pozvali na hitno obnavljanje dijalog Beograda i Prištine radi postizanja pravno obavezujućeg sporazuma.\n"'Nećemo da primamo Srbe jer su tu počinjeni veliki zločini nad Albancima i tu Srbi nemaju šta da traže', tako oni kažu. I koji god bi Srbin da se vrati, oni mu prvo prete, pa kamenuju kuću, pa je pale, pa uništavaju traktor\n", naveo je Vučić i dodao da takva pozicija za naše ljude nije laka.\n"Onoliko koliko možemo pomažemo, reagujemo, upozoravamo da to ne sme da bude politika, ali to je ono što u ovom trenutku možemo da uradimo", dodao je Vučić.\nMi u to blato nećemo ulaziti\nSMEDEREVSKA PALANKA - Predsednik Aleksandar Vučić nema sumnje u to da je odluka Crne Gore da od 1. juna ne otvori granice sa Srbijom politička, ali ističe da Srbija svoju granicu neće zatvarati.\n"Bilo mi je jasno od prvog trenutka da je ta odluka politička i uveren sam da će se ona menjati, ne zato što će naprasno početi da vise vole Srbiju, već zato što će njihovi interesi to zahtevati i siguran sam da će tražiti dovoljan razlog da je promene", rekao je predsednik u Smederevskoj Palanci.\nVučić je rekao da sve zemlje kojima je Crna Gora dozvolila ulazak imaju proporcionalno značajno veći broj mrtvih nego Srbija.\nPolitika Srbije je otvorenost, a ne zatvaranje granica, poručio je rekao da je ponosan što iz Crne Gore dolaze mladi ljudi u Srbiju da studiraju i što su izabrali našu zemlju da se usavršavaju, kao i na tome što će mnogo njih tu i ostati i zasnovati porodicu.\n"Ja želim ovo, naša politika to hoće - da ljudi dolaze, ne želimo da budemo zatvoreni. Mi hoćemo da ljudi dolaze kod nas, ne želimo da budemo zatvoreni. Mi smo jedva dočekali da otvorimo granice", naveo je predsednik Srbije.\nDodaje da je zato bio važan za našu zemlju i sastanak sa kvadrilateralom - Rumunijom, Bugarskom i Grčkom i da stalno imamo kontakte i sa Severnom Makedonijom i Mađarskom i drugim zemljama, jer mora ekonomija da radi.\n"Pitaće nas ljudi gde su nam plate i fabrike i gde je taj pozitivan rast koji smo najavljivali. Mislite da je to moguće time što ćemo da teramo inat i kažemo 'e sad niko iz CG neće da uđe'. I koga smo time pobedili i prevarili, osim sebe? Mislim da su oni ovakvom odlukom samo sebi uništili nekoliko dana, nedelje, možda i meseci turističke sezone i ekonomske saradnje i bolje zarade", istakao je Vučić.\n"Da sam na njihovom mestu (vlasti u CG) nikada to ne bih uradio, ali nisam, oni su mnogo pametniji i bolji i doneli su tu odluku (da zatvore granicu za Srbiju) i verovatno vide nešto što ja ne vidim. Naša politika je otvorenost, a ne zatvaranje granica".


Nemačka trinaesti put preuzima predsedavanje EU | EurActiv Serbia\nNemačka od 1. jula preuzima 13. put rotirajuće predsedavanje EU i tokom šestomesečnog mandata njen prioritet će biti borba protiv pandemije ekonomski i socijalni oporavak Evrope. Nemačka vođenje Saveta EU preuzima od Hrvatske, čiji je mandat takođe u najvećoj meri obeležila pandemija.\nU oblasti digitalizacije, centralne teme biće politika podataka, veštačka inteligencija i jedinstveno digitalno tržište.\nVelike izmene već su pretrpele projekcije višegodišnjeg budžeta EU, koji će morati da bude prilagođen borbi protiv pandemije i projektima privrednog oporavka EU.\nNemačka kancelarka je najavila da će Uniji za naredni sedmogodišnji budžetski period biti potrebno znatno više novca. Za Nemačku kao najvećeg budžetskog platišu uloga predvodnika i moderatora u tim pregovorima krije poseban izazov.\nPandemija je kao glavnu temu u Briselu nametnula i zdravstveni sektor, a Nemačka na čelu Saveta EU planira da promoviše novu evropsku strategiju za evropski farmaceutski sektor.\nBerlin je najavio i vrlo ambiciozne spoljnopolitičke ciljeve, ali su se tu, sa otkazivanjem septembarskog samita EU-Kina u Lajpcigu, već pokazale posledice pandemije. Odnosi EU sa Kinom ostaju ipak jedna od glavnih tema, kao i odnosi sa SAD, afričkim zemljama i Bregzit.\nU govoru na godišnjem sastanku Evropskog saveta za spoljne odnose (ECFR), Šef nemačke diplomatije Hajko Mas podvukao je 29. juna potrebu veće nezavisnosti EU u geopolitičkom nadmetanju SAD i Kine.\nMas je rekao da će spoljnopolitički prioriteti Berlina biti veći evropski suverenitet u pogledu resursa, tehnologije i odbrane, kao i samosvesniji nastup prema Kini i SAD. "Razmislićemo o tome kako konflikte u evropskom okruženju ubuduće možemo bolje da obuzdamo i bez SAD", rekao je Mas.\nBerlin, Lisabon i Ljubljana su još početkom 2019. godine postigli dogovor da tešnje sarađuju na povezivanju i koordinaciji svojih rotirajućih mandata na čelu EU i usvojili zajednički program koji se odnosi na period od 1. jula 2020. do 31. decembra 2021. godine.\nDa su proširenje i Zapadni Balkan među veoma važnim temama nemačkog predsedavanja EU, ponovio je i ambasador Nemačke u Srbiji Tomas Šib. "To je bitno pitanje i ozbiljno ćemo se njime baviti. Budite uvereni da će Zapadni Balkan i proces proširenja biti prilično dominantni tokom našeg predsedavanja", rekao je Šib 29. juna u Beogradu.\nAmbicije i planove koje Berlin ima za Evropsku uniju najbolje ilustruje slogan predsedavanja koji glasi "Zajedno. Učiniti Evropu ponovo jakom".


Brnabić: Međunarodna zajednica da ne stavlja na test strpljenje Srbije\nIzvor: RTS, 07.Sep.2018, 11:50\nPremijerka Ana Brnabić pozvala je međunarodnu zajednicu da ne stavlja na test više ni strpljenje, ni razumevanje Srbije, već da shvati ozbiljnost situacije i ponaša se u skladu sa tim.\nAna Brnabić je, u izjavi za javnost, ukazala da je potrebno ogromno strpljenje da bi se razgovaralo sa trenutnim predstavnicima albanskog naroda na Kosovu i Metohiji, koji su neozbiljni, neodgovorni, nepredvidivi i nepoštuju >> Pročitaj celu vest na sajtu RTS << postignute dogovore i potpisane sporazume.\nIstiče da je bezgranično strpljenje potrebno da bi se razumeli pojedini predstavnici međunarodne zajednice koji u zaglušujućoj tišini posmatraju kada Priština prstom ne mrdne da ispuni Briselski sporazum više od pet godina.\n"Kada krši sporazume o posetama zvaničnika, hapsi i teroriše našeg šefa tima za pregovore, vrši ogromne pritiske na Srpsku listu koje ti ljudi stoički podnose zbog dijaloga i kompromisa, zbog održivog mira na Kosovu i Metohiji, a sada istim terorom koji su učinili nad Markom Đurićem preti i predsedniku Srbije", navodi Brnabićeva.\nDodaje da je Aleksandar Vučić čovek koji je učinio više za izgradnju dobrih odnosa između Srba i Albanaca nego ijedan političar sa bilo koje strane, svakako u poslednjih sto godina.\n"Od poziva Ediju Rami da poseti Srbiju, koji je prvi premijer Albanije koji je posetio Srbiju nakon 68 godina, preko poslovnog foruma u Nišu, kada smo otvorili put privrednoj saradnji, do pokretanja unutrašnjeg dijaloga u Srbiji o mogućnosti kompromisa oko Kosova i Metohije", istakla je premijerka.\nUpozorava da je poznato da strpljenje, nažalost, nije jedna od odlika našeg naroda, ali da naš predsednik očigledno ima i ogromno i bezgranično strpljenje, samo i isključivo zbog mira, stabilnosti i prosperiteta svih građana svih nacionalnosti na ovim prostorima.\nNoviMagazin.rs: Brnabić: Međunarodna zajednica da ne testira strpljenje Srbije\nMeđunarodna zajednica da ne stavlja na test strpljenje Srbije: Vučić učinio najviše za pomirenje Srba i Albanaca\nIzvor: SrbijaDanas.com, 07.Sep.2018\nUpozorenje predsednice Vlade Srbije..Premijerka Ana Brnabić pozvala je je danas međunarodnu zajednicu da ne stavlja na test više ni strpljenje, ni razumevanje Srbije, već da shvati ozbiljnost situacije i ponaša se u skladu sa tim...Ona je, u izjavi za javnost, ukazala da je potrebno ogromno strpljenje...


Potvrđeno imenovanje ministara i zamjenika u Vijeću ministara BiH - Klix.ba\nPotvrđeno imenovanje ministara i zamjenika u Vijeću ministara BiH\n9.2.2007. u 16:31\n"Sretan sam što je danas potvrđen kabinet sa širom parlamentarnom većinom od one koju su potpisali lideri političkih partija", kazao je predsjedavajući Vijeća ministara BiH Nikola Špirić novinarima u petak u Sarajevu nakon što je Predstavnički dom PSBiH potvrdio imenovanje ministara i zamjenika ministara u Vijeću ministara BiH.\nŠpirić je istaknuo da će se na čelu ovoga tima truditi da nakon četiri godine svi zajedno, uz pozitivne i negativne kritike, "konstatujemo da je napravljen željeni iskorak ove zemlje ka Briselu i Vašingtonu".\n"Svoje vrijeme, energiju i zdravlje neću štedjeti na tom putu", kazao je Špirić.\nOdgovarajući na novinarsko pitanje o reformi policije predsjedavajući Vijeća ministara BiH je istaknuo da je ona prioritet " jer nam je jako stalo da 2007. bude godina potpisivanja ugovora o stabilizaciji i pridruživanju".\nŠpirić je kazao da će preostala tri zamjenika ministara u Vijeću ministara BiH imenovati kada prođu proceduru koju su prošli i ostali članovi kabineta.\nIzrazio je nadu da će prvo naredno zasjedanje Predstavničkog doma PSBiH rezultirati popunom preostalih zamjeničkih mjesta u Vijeću ministara.\n" Pozivam vas da i dalje pratite rad Vijeća ministara, pozivam vas na permanentnu i pozivitnu kritiku kako biste rad ovoga vijeća učinili uspješnim. Nema tabu tema, lično neću biti zatvoren za sve informacije koje javnost očekuje od Vijeća ministara BiH", kazao je Špirić obraćajući se novinarima\n"Pozivam vas", dodao je on, da zajedno s Vijećem ministara kreiramo klimu u kojoj će građani shvatiti da je u ovoj zemlji moguće živjeti bolje, ljepše i prosperitetnije".\nU jutrošnjoj nezgodi poginula trojica Zeničana\n09.02.2007. u 17:11\nPotvrđeno imenovanje Vijeća ministara BiH\n09.02.2007. u 15:46


Pri kraju radovi na završetku fontane u Malošištu – Radio Koprijan\nhome Vesti Pri kraju radovi na završetku fontane u Malošištu\nPri kraju radovi na završetku fontane u Malošištu\nRadovi na izgradnji fontane u centru Malošišta ovih dana privode se kraju, a kako kaže direktor JKP Doljevac Dalibor Stamenković ovo je treća fontana u opštini Doljevac čiju je izgradnju finansiralo ovo preduzeće, a uz pomoć lokalne samouprave.\nFontane su najpre izgrađene u Belotincu i Orljanu, a sada centar sela u Malošištu krasi još jedna lepa građevina ove vrste.\nPrema planu i budžetu našeg preduzeća, a uz pomoć lokalne samouprave, mi privodimo kraju radove na izgradnji fontane u Malošištu. Fontana je izgrađena pored pijace, a iza zgrade ambulante Doma zdravlja u tom mestu, jer je lokacija, odnosno parcela, gde su izvođeni radovi, u vlasništvu opštine Doljevac. Izvođač radova je u roku završio radove, pustio je u rad, a ostalo je da se u toku sledeće nedelje zasade dodatne sadnice kako bi oplemenili prostor oko fontane- kaže Stamenković.\nVrednost radova iznosi 277 hiljada dinara koliko su koštale i fontane u Belotincu i Orljanu.\nStamenković dodaje da sredinom sledeće nedelje očekuje dodatne sadnice tuje, lipe i bora, po ugovoru sa resornim ministarstvom i lokalnom samoupravom Doljevac, a po kojem ovo preduzeće ima obavezu da u naredne tri godine obnavlja sadnice koje se nisu primile.\nU četvrtak i petak trebalo bi da zasadimo pristigle sadnice tuje, lipe i bora u školskim dvorištima u Doljevcu i Pukovcu, odnosno sadnice koje se nisu primile da zamenimo novopristiglim, kao i na brdu Kukumiga i na obroncima Seličevice- ističe Stamenković.\nI u sledećoj godini planirana je izgradnja fontana u tri nasilja, a u kojim selima će to biti zavisiće od regulisanih imovinskih odnosa, priključka za vodu i struju.\nOne thought on “Pri kraju radovi na završetku fontane u Malošištu”\n15.10.2021. u 16:00\nBolje da su napravili vrtic.Sramota da selo od skoro 4000 stanovnika nema vrtic.


Ambasada SAD u BiH i Džaferović: Izjave ambasadora Rusije opasne pretnje\nRegion Autor:Beta17. mar. 202219:34 > 19:4310 komentara\nAmbasada SAD u BiH je saopštila da izjava ambasadora Rusije u BiH Igora Kalabuhova da će Rusija reagovati u slučaju pristupanja BiH u NATO, kao i spominjanje Ukrajine u tom kontekstu, predstavlja neprihvatljive i opasne pretnje.\nAutorski tekst ambasadora EU: Znamo da ukrajinski narod može da računa na Srbiju\n17. mar. 2022 7\n„Poslednje pretnje ruskog ambasadora prema BiH su opasne, neodgovorne i neprihvatljive. Nijedna treća strana nema pravo glasa u bezbednosnim dogovorima izmedju NATO-a i suverenih zemalja“, navela je Ambasada SAD.\nAmbasada je poručila da će SAD „snažno nastaviti da stoje uz BiH u vreme preduzimanja potrebnih koraka da bi se obezbedilo njeno članstvo u evoatlanstkom savezu nacija“.\nRuski ambasador u BiH Igor Kalabuhov je u utorak za Televiziju Federacije BiH (FTV) izjavio da će Rusija podržati sve ono za šta se BiH odluči, navodeći da je to unutrašnje pitanje BIH.\n"Ako ona odluči da bude članica bilo čega, to je unutrašnja stvar. Ali druga stvar je naša reakcija", kazao je Kabuhov.\nNavodeći da je na primeru Ukrajine Rusija pokazala šta očekuje, on je naglasio da će i u BiH, ako bude pretnji, Rusija reagovati.\n"Mi ćemo reagovati analizirajući stratešku i geopolitičku situacija", kazao je Kalabuhov, koji ne veruje da će BiH postati članica NATO-a, jer o tome ne postoji konsenzus svih strana u BiH.\nDžaferović: Nasrtaj na suverenitet BiH\nBošnjački član Predsedništva BiH Šefik Džaferović ocenio je da izjava ambasadora Rusije predstavlja "nedopustivu pretnju i nasrtaj na suverenitet BiH".\n"Bosna i Hercegovina je suverena država koja će odluke o vlastitoj budućnosti donositi samostalno, na osnovu svog Ustava i zakona, vodeći računa o volji i interesima svojih gradjana, a ne o tudjim interesima", saopštio je Džaferovićev kabinet.\nOn je ukazao da "Rusija ne može prisvajati pravo da odlučuje o budućnosti Bosne i Hercegovine".\nBošnjački član Predsedništva BiH je kazao da je BiH svoj dosadašnji evroatlantski put "trasirala odlukama svojih institucija u demokratskoj proceduri, uključujući i zahtev za članstvo u NATO".\nBosna i Hercegovinarat u UkrajiniŠefik Džaferović\nOptužnica za Dobrovoljačku ulicu: Ejup Ganić naredio napad na kolonu JNA\nMilanović: Plenković me ne podržava oko Finske jer želi karijeru u Briselu\nŠabić: Neprimerena blagost prema Ziđinu, poruka kompanijama da mogu da zagađuju\nBivša predsednica Vrhovnog suda Crne Gore ponovo saslušana u tužilaštvu\nIbrahimović uskoro saopštava da li završava karijeru\nMihajlović: Ove zime sigurno uvozimo struju, olakšice za 200.000 domaćinstava\nProfesorka iz Ukrajine: Uz svu ljubav prema Srbiji, ne 13:54


Stigle otpremnine, kreće proizvodnja u Želvozu – Semendria\nStigle otpremnine, kreće proizvodnja u Želvozu\n25. april 2012. DRUŠTVO – Fond za razvoj Republike Srbije prebacio je na račun „Želvoza“ novac za otpremnine tehnološkom višku radnika. Za svaku od prvih deset godina staža 464 radnika dobiće trećinu, a za svaku sledeću četvrtinu bruto republičke plate.\n– Iskreno, niko od nas ne može da bude zadovoljan otpremninom. Ipak, imajući u vidu razne političke igre i ranije ponude poslodavca, ovo je maksimum koji smo mogli da izvučemo. Činjenica je da smo sve vreme bili samo kolateralna šteta i svakako je bolje da dobijemo išta nego ništa – kaže Dejan Živković, jedan od predvodnika protesta tehnološkog viška radnika.\nOd 200 miliona dinara predviđenih za otpremnine, oko 20 odsto trebalo bi da bude iskorišćeno i za isplatu zaostalih zarada onima koji ostaju da rade, mada postoje nezvanične najave da bi na račun „Želvoza“ za te namene moglo da bude prebačeno još oko 10.000.000 dinara.\nOsim isplate otpremnina, menadžment brine i očuvanje preostalih radnih mesta i nastavak proizvodnje.\n– Menadžmenti Železare „Smederevo“ i „Želvoza“ već nekoliko sedmica pregovaraju o remontu 250 vagona za potrebe železare, čime bi se obezbedio posao do kraja godine. Takođe se razmišlja o preradi 100 vagona, čime bi se uposlili radnici „Želvoza“, a istovremeno bi se smanjili troškovi Železare „Smederevo“ – izjavio je gradonačelnik Smedereva Predrag Umičević.\nU FŽV „Želvoz“ trenutno je zaposleno oko 1.500 radnika, ali je radno angažovanih radnika zbog minimalne proizvodnje trenutno daleko manje.\n« Rad i Smederevo završavaju šampionat u zlatnoj sredini\nUhapšena zbog crne magije »


Kosovo član i FIFA-e | KoSSev\nFoto: Kosovska zastava na kongresu FIFA-e nakon učlanjenja/Youtube screenshot\nKosovo je danas na 66. Kongresu FIFA-e postalo član ove krovne fudbalske organizacije, dobivši 141 glas za i 23 glasa protiv.\nNacionalni tim Kosova će sada moći da učestvuje u kvalifikacijama za Svetsko prvenstvo 2018. u Rusiji, s tim što će se od UEFA-e zatražiti da definiše "modalitete za njihovu integraciju u preliminarno takmičenje".\nKosovo je prošle nedelje na kongresu UEFA-e, u Budimpešti, primljeno u ovu krovnu evropsku fudbalsku organizaciju prostom većinom glasova, bez promene Statuta ove organizacije, čime je istovremeno, kako se ocenjuje, napravljen jedan od najvećih presedana u skorijoj istoriji. Zatim je Savet FIFA-e, na početku kongresa, u Meksiko Sitiju, u utorak i preporučio prijem Kosova, zajedno sa Gibraltarom, koji je večeras, takođe, primljen u FIFA-u.\nVokri: Fudbalske vrednosti odbranjene\nKongresu je prisustvovao i predsednik kosovskog fudbalskog saveza, Fadilj Vokri. On se nakon glasanja zahvalio na "podršci" i poručio: "Moja zemlja je toliko dugo čekala ovu odluku. Fudbalske vrednosti su odbranjene. Hvala svima".\nSamom večerašnjem glasanju prethodilo je obraćanje člana veća FIFA-e, Senesa Ercika, koji je boravio na Kosovu, zajedno sa delegacijom UEFA-e. On je objasnio da je delegacija ove organizacije zajedno sa delegacijom UEFA-e izvršila inspekciju dva kosovska najveća stadiona - u Prištini i u Južnoj Mitrovici, da se fudbal na Kosovu susreće sa, kako je rekao, izazovima, ali i da bez obzira na izazove ima uspeha. On je dodao i da Kosovo poseduje "veliki potencijal za razvoj", ali i da je prethodno postalo član UEFA-e.\nKancelarija za KiM: Najdrastičniji primer upliva politike u sport, FIFA saučesnik u pravnom nasilju\nI Kancelarija za Kosovo i Metohiju oglasila se večeras povodom odluke FIFA-e da Kosovo primi u svoje članstvo. Iz ove kancelarije ističu da je ova odluka "najdrastičniji primer upliva politike u sport" i, kako dodaju, "neodgovorno zatvaranje očiju pred nesagledivim posledicama koje će imati na fudbal".\n"FIFA je, umesto da se brine o interesima sporta, ovime na sebe preuzela ulogu političkog tela, potpuno zanemarujući činjenicu da će reprezentacije zemalja koje ne priznaju jednostrano proglašenu nezavisnost Kosova biti dovedene pred veoma težak izbor, ukoliko dođu u situaciju da igraju protiv selekcije nepostojeće države," navodi se u saopštenju Kancelarije za KiM i dodaje:\n"FIFA je odlukom da primi takozvani kosovski fudbalski savez postala saučesnik u pravnom nasilju na osnovu kojeg je samoproglašeno Kosovo uvedeno u Uniju evropskih fudbalskih asocijacija (UEFA) i protiv toga je Fudbalski savez Srbije danas podneo tužbu Međunarodnom sudu za sportsku arbitražu u Lozani."\nIz Kancelarije za KiM očekuju i da će poništavanje odluke UEFA-e pred sudom u Lozani za posledicu imati i "opoziv današnje odluke FIFA".\nUdovičić: Posledice nesagledive, otvara se pitanje regularnosti takmičenja\nU međuvremenu se oglasio i ministar omladine i sporta Srbije, Vanja Udovičić. On je ocenio da je odluka FIFA-e težak udarac na sport.\n"Odluka FIFA-e je težak udarac na sport od strane političkih interesa, odraz nedoslednosti i potpunog gubljenja osnovnih vrednosti i načela sporta. Posledice ove odluke su nesagledive ne samo u odnosu na nas, već za fudbal uopšte," naveo je Udovičić.\n"Sve reprezentacije država koje ne priznaju jednostrano proglašenu nezavisnost Kosova biće dovedene u situaciju da igraju protiv selekcije nepostojeće države što će otvoriti pitanje regularnosti svih takmičenja na evropskom i svetskom nivou," dodao je on.\nUdovičić je istakao i da se neće odustati od borbe da "naš savez svim sredstvima koja mu stoje na raspolaganju ospori ovu odluku, kao i odluku UEFA-e".\n"Verujem da će sud u Lozani poništiti odluke i UEFA-e i FIFA-e i jasno zauzeti stav da takvi presedani ne mogu da budu ni tema razmatranja, a kamoli da se ovakve odluke ubuduće mogu donositi u sportu na međunarodnom nivou," zaključio je ministar omladine i sporta.\nKojić: Kosovo deo Srbije; utakmice kosovskih i srpskih klubova su i pitanje bezbednosti\nIako se Kosovo učlanilo u FIFA-u sa 86 odsto glasova za, među onima koji su bili protiv učlanjenja, bio je predstavnik FSS-a, Željko Kojić, koji se delegatima obratio pred samo glasanje. On je podsetio da se Kosovo učlanilo u UEFA-u iako su delegati te organizacije odbili da izmene deo Statuta u kojem se jasno navodi da deo UEFA-e ne može da bude "zemlja" koju nisu priznale UN, te da ja ovo prvi put da je UEFA-a odobrila učlanjenje za „zemlju“ koja nije članica UN-a. On je istakao i da je broj glasova delegata koji su bili za i protiv učlanjenja ukazivao na njihovu duboku podeljenost.\nKojić je istakao i da se FSS ne protivi tome da se fudbal igra, već da ukazuju na to da moraju da se poštuju procedure, te da ne mogu u sportske organizacije da se učlanjuju oni koji nisu ispunili kriterijume.\nOn je dodao i da je pitanje kako će klubovi sa KiM-a pod jurisdikcijom FSS-a sada funkcionisati.\n„Mora da se ima na umu da su KiM prema Rezoluciji UN-a 1244 sastavni deo Srbije kojim administriraju Ujedinjene nacije. Ova rezolucija i dalje važi. Fudbalski klubovi na teritoriji KiM-a sa srpskim igračima su u sistemu sporta i fudbala pod jurisdikcijom FSS. Pitanje koje se pokreće jeste - kako će ti fudbalski klubovi nastaviti da postoje u budućnosti i kako će da se takmiče.“\nDodao je i da se postavlja pitanje kako će se organizovati eventualni zajednički mečevi sa kosovskim klubovima, na koji način će to uticati na određene FIFA-ine procedure i samu Srbiju, ističući i da je to pitanje i bezbednosti i same organizacije.\nTači: "Evropa je previše mala za naš veliki talenat"\nSa druge strane, odluka FIFA-e se i slavi. U Južnoj Mitrovici odjekuju vatrometi, dok na društvenim mrežama albanski korisnici čestitaju najnovije učlanjenje Kosova u još jednu međunarodnu organizaciju sporta. Stižu i prve reakcije kosovskih zvaničnika. Očekivano, među prvima su se oglasili kosovski predsednik Hašim Tači, premijer Isa Mustafa i vršilac dužnosti spoljnih poslova Petrit Seljimi. Oni osim čestitki najavljuju i "nove pobede".\nU objavi na svojoj Fejsbuk stranici, pod naslovom "Evropa je previše mala za naš veliki talenat", Tači je napisao:\n"Današnje članstvo u FIFA-i, stvoriće novo tle za promociju Kosova u svetskim fudbalskim događajima. Tokom 25-godišnje izolacije, dali smo mnogo talenata u nacionalne i svetske timove. Od danas oni imaju mesto u kosovskoj reprezentaciji."\nBilo je to dugo putovanje za internacionalizaciju kosovskog sporta. Započeli smo sa stonim tenisom, a danas smo završili sa FIFA-om, poručio je Tači, naglasivši:\n"Ujedinjeni moramo da se borimo za sledeću bitku, sledeću pobedu, sledeći istorijski dan za Kosovo. Živeli!"\nTači se i zahvalio svima koji su doprineli da Kosovo postane deo FIFA-e.\nMustafa: "Uskoro još dobrih vesti"\nMeđu prvima se oglasio i premijer Kosova, Isa Mustafa. Ističe da uspesi za Kosovo "ne prestaju".\n"Dragi prijatelji, Kosovo je postalo član Svetske fudbalske porodice - FIFA-e. Uspesi za našu zemlju ne prestaju. Uskoro ćemo vam doneti još dobrih vesti. 2016. je, nesumnjivo, naša godina. Kosovo je spremno! Čestitam! -" kazao je Mustafa.\nSeljimi: Kosovo igra kvalifikacije za kup u Rusiji; "Neka puknu dušmani"\n"Uau. Uau. Uau. Kosovo je prihvaćeno večeras u FIFA-u,. Učestvovaćemo na kvalifikacijama za svetski kup u Rusiji. 141 glas za!" - ovako je vršilac dužnosti ministra spoljnih poslova Kosova, Petrit Seljimi, reagovao večeras na Tviteru nakon prijema Kosova.\nOn je u međuvremenu ponovo reagovao, poručivši: "Postoji stara poslovica na južnoslovenskim jezicima kod naših komšija...'Neka puknu dušmani'." Seljimi je zatim objavio još jednu reakciju, u kojoj navodi da se Kosovo priprema za ovogodišnje Olimpijske igre u Rio de Žaneiru, u Brazilu, podsetivši na viznu liberalizaciju, učlanjenje Kosova u UEFA-u, ali i SSP:\n"Kosovo poslednja dva meseca: SSP sa EU je stupio na snagu, postali smo član UEFA-e i FIFA-e, odobrena vizna liberalizacija. Priprema za Rio"\nPredsednik Kosova, Hašim Tači, na Tviteru je kratko poručio da sport "nema granica"


Barack Obama u Las Vegas-u na otvaranju WSOP-a 2009 | PokerNews\n27. Maj 2009. PokerNika.com Team\nNeki od najmoćnijih ljudi na planeti su u Las Vegas-u kako bi se pridružili ostalim zvanicama. Na McCarren-u, aerodromu u Las Vegas-u, sleteo je najpoznatiji avion na svetu, Air Force One.\nPredsednikSjedinjenih Američkih Država, Barack Obama, danas je stigao uLas Vegas kako bi zvanično podržao dogadjaj koji je organizovan u cilju prikupljanja sredstava za pomoć od strane Senatora Harry Reid-a.\nKako god, priča se da Obama ima i neke druge ciljeve kada je reč o njegovom prisustvu u Vegasu. Kada je potvrdjen njegov sastanak sa Jefrey Pollack-om, zastupnikom World Series of Poker, ovog dana otvaranja WSOP-a 2009, Obama se pridružio i svojim imidžom upotpunio i podržao ovu svetsku poker seriju.\nNjihov sastanak se održao danas u Colosseum-u Caesar Palace-a, gde se odvijala diskusija o prepunom kapacitetu…


Delegacija Ministarstva zdravlja na Svjetskom zdravstvenom samitu u Berlinu – Radio Tivat\nin Vijesti, Zdravlje\nNa poziv vlasti Njemačke i Univerzitetske bolnice Charité, ministarka zdravlja Jelena Borovinić Bojović predvodi crnogorsku delegaciju koja prisustvuje otvaranju dvodnevnog Svjetskog zdravstvenog samita, koji danas počinje u Berlinu, saopšteno je iz Ministarstva zdravlja.\nSamit će zvanično biti otvoren na ceremoniji tokom koje će govoriti, između ostalih, ministar zdravlja Njemačke Jens Spahn, predsjednica Evropske komisije Ursula fon der Lejen, generalni direktor Svjetske zdravstvene organizacije Tedros Adhanom Gebrehesus i generalni sekretar Ujedinjenih nacija Antonio Gutereš.\nKljučne teme samita biće produbljivanje saradnje i unapređenje kvaliteta zdravstvene zaštite.\nInače, Svjetski zdravstveni samit održava se od 2009. godine kada je obilježeno 300 godina od osnivanja prestižne Univerzitetske bolnice Charité.\n“Upravo je sa ovom bolnicom Klinički centar Crne Gore ranije formirao Savez kliničkih saradnika i u okviru dogovorene saradnje već od novembra 2021. godine ljekari i medicinsko osoblje iz Crne Gore usavršavaće se na ovoj prestižnoj klinici”, navodi se u saopštenju.\nDirektorica KCCG Ljiljana Radulović je tokom posjete Berlinu sa kolegama počela pregovore i o mogućnosti telemedicine, odnosno pregleda naših pacijenata od strane njemačkih stručnjaka uz pomoć specijalizovanih robota.\nTokom ranije posjete Berlinu, ministarka zdravlja Crne Gore je najavila donaciju Njemačke našoj državi u vidu terapije za početni stadijum COVID infekcije koja je vrijedna preko tri miliona i sto hiljada eura.\nTakođe, direktor Instituta za javno zdravlje, dr Igor Galić, potpisao je Memorandum o saradnji sa direktorom Instituta Robert Koh u Berlinu, prof. dr Lotarom H. Vilerom.\nU crnogorskoj delegaciji koja boravi u Berlinu je i šefica kancelarije Svjetske zdravstvene organizacije u Crnoj Gori, Mina Brajović.\nPreminulo 6 osoba, 433 nova slučaja\nBrzina vjetra: 3.4 m/s SI


Završen 2. Beogradski festival evropske književnosti » Sinhro.rs\nZavršen 2. Beogradski festival evropske književnosti\n05.07.2013. 05.07.2017. - by Sinhro.rs\nPre nedelju dana završen je drugi po redu Beogradski festival evropske književnosti. Poslednjeg dana festivala posetioci su mogli da prisustvuju uzbudljivom razgovoru sa Igorom Štiksom, piscem romana “Elijahova stolica”. O svojim stihovima govorio je Živorad Nedeljković, ovogodišnji dobitnik Nagrade Vasko Popa za najbolju knjigu pesama, a samo veče je završeno projekcijom francuskog filma “Ljubavnici kafea Flor”. Završno veče bilo je jedan od najposećenijih dana Beogradski festival evropske književnosti.\nIgor Štiks, čiji je roman “Elijahova stolica” preveden na šest evropskih jezika i pretočen u višestruko nagrađivanu pozorišnu predstavu, gostovao je u okviru programa Na sceni. Na početku zanimljivog razgovora s publikom Štiks je pročitao svoje provokativno „Pismo Evropi“. Osim kao pisac, Štiks je poznat i kao esejista i politički teoretičar koji je poslednjih meseci napisao nekoliko izuzetno podsticajnih i angažovanih tekstova o novoj dinamici svetske političke scene u rasponu od arapskog do turskog i brazilskog proleća.\nGovoreći o tome šta u Evropi voli a šta ne voli, Štiks je rekao:\n– Volim vjerovati da baš u Evropi možemo napraviti promjenu, za nas i za svijet. Volim misliti da prostor Evrope doista nema granica, što je cilj koji još nismo dosegli. Volim to što Evropu najjače osjećamo na njenim ivicama koje već gledaju prema drugim kontinentima, u Istanbulu, Petrogradu, Edinburgu, Siciliji, Kordobi. A šta ne volim? Ne volim arogantnost i neosjetljivost za bijedu, unutar i izvan nje. Ne volim izmišljene ose Sjever – Jug, Zapad – Istok, pretvaranje geografskih parametara u nešto sudbinsko. Ne volim proizvodnju vidljivih i nevidljivih zidova na rubovima i unutar same Evrope. Pravo je pitanje da li mi ulazimo u Evropsku uniju ili u periferiju Evropske unije. Potreban nam je kritički dijalog, samo on može stvoriti ideje bez kojih se ne može razrešiti postojeća situacija.\nPred prepunom dvoranom Štiks je u zanimljivom razgovoru, koji je publika više puta prekidala aplauzom, govorio o tome zašto je nezadovoljstvo postalo jedina zajednička ideja tako različitih ljudi u savremenom svetu, o pravu na pobunu, o tome šta je danas subverzivno, kao i o tome kako književnost može da kritički preispituje stvarnost.\nŽivorad Nedeljković je jedan od vodećih savremenih srpskih pesnika i dobitnik gotovo svih važnijih književnih nagrada, a prošle godine je učestvovao na najznačajnijem evropskom festivalu poezije u francuskom gradu Setu.\nZavršni program 2. Beogradskog festivala evropske književnosti pripao je filmu. U okviru festivalskog programa Književnost na filmu prikazan je film “Ljubavnici kafea Flor” Ilana Durana Koena (film o Žan-Pol Sartru i Simon de Bovoar) koji je privukao veliko interesovanje publike poslednjih dana.\nBeogradski festival evropske književnosti počeo je 25. juna i privukao je veliko interesovanje javnosti. Publici, koje na ovom festivalu ima mnogo više nego što je to uobičajeno na književnim događajima u Beogradu i Srbiji, posebno se dopao multimedijalni koncept festivala u kome su se razgovori s piscima smenjivali sa filmovima, video prezentacijama književnih tekstova, izložbom, a ove godine i muzikom. Otuda su živost, raznovrsnost i dinamika obeležili ovaj književni festival predstavljajući ga kao modernu i inovativnu tačku promocije vrhunske savremene književnosti.\nCentralna tema ovogodišnjeg festivala i okosnica svih književnih razgovora bilo je pitanje tranzicijskih, prelaznih, graničnih vremena u kojima jedne vrednosti nestaju dok druge još nisu nastale ili se pokazuju kao nedovoljne zamene. Učesnici festivala govorili su o tim neizvesnim i turbulentnim vremenima kao o prvorazrednom izazovu svoje književnosti i o priči kao načinu da se razume uzavreli savremeni svet.\nU književnim programima 2. Beogradskog festivala evropske književnosti nastupili su Mihajlo Pantić, Muharem Bazdulj >>, Duško Novaković, Srđan V. Tešin, Goce Smilevski >>, Živorad Nedeljković i Igor Štiks. Specijalni gost festivala bio je bend Profesor Salmo i prijatelji čiji je nastup na književnoj večeri Mihajla Pantića izazvao oduševljenje publike.\nPublika je tokom festivala mogla da vidi filmove “Hadersfild” Ivana Živkovića (prema istoimenoj drami Uglješe Šajtinca), “Petrovgradska prašina” Ilije Torbice (prema romanu Vojislava Despotova “Petrovgradska prašina”) i “Ljubavnici kafea Flor” Ilana Durana Koena.\nProgrami 2. Beogradskog festivala evropske književnosti održavali su u Velikoj sali Doma omladine Beograda. Svakog dana publika je mogla da prati po dva čitanja i razgovora s piscima, dok je festivalski dan zaokruživan besplatnom projekcijom filmova nastalih po savremenoj književnosti.\nUporedo s drugim programima 2. Beogradskog festivala evropske književnosti u glavnom holu Doma omladine predstavljena je i izložba posvećena Zbignjevu Herbertu, jednom od najvećih evropskih pesnika XX veka. Tokom ove izložbe, posetioci su mogli da vide crteže, rukopise i fotografije ovog modernog klasika evropske književnosti.\nOrganizator Beogradskog festivala evropske književnosti je Izdavačka kuća Arhipelag, u saradnji sa Domom omladine Beograda.\nDrugi Beogradski festival evropske književnosti\nNagrada Vasko Popa - konkurs za najbolju knjigu pesama\nSedam knjiga u užem izboru za nagradu Vasko Popa\nPrevious Article M. V. Ljosa: Kultura kao oruđe protiv rezignacije, apatije i konformizma\nNext Article Predavanje Keneta Goldsmita u Novom Sadu


Rekonstruisana OŠ "Jovan Jovanović Zmaj" | (Vesti - 04. 12. 2018) Subotica.com\nRekonstruisana OŠ "Jovan Jovanović Zmaj"\nGradonačelnik Bogdan Laban obišao je Osnovnu školu “Jovan Jovanović Zmaj”, u kojoj su završeni radovi na zameni spoljne stolarije, kao i rekonstrukciji zapadne fasade. Ukupna vrednost radova je 13,5 miliona dinara, a sredstva su zajednički obezbedili Grad i Ministarstvo privrede.\nStari drveni prozori i vrata na školskom objektu, izgrađenom 1950. godine, zamenjeni su novom PVC stolarijom, a renovirana je i fasada prema Mlečnoj pijaci. Obnavljanje škole podržalo je Ministarstvo privrede, koje je izdvojilo 5,5 miliona, dok je Grad obezbedio oko 8 miliona dinara. Prilikom obilaska škole, gradonačelnik Bogdan Laban obećao je da će i u narednom periodu biti nastavljeno zajedničko ulaganje u školske objekte.\n- Nastavićemo sa zajedničkim ulaganjima u toj vertikali Republika, Pokrajina i Grad i siguran sam da ćemo i u budućnosti nastaviti sa ovim tempom da bi smo, kako našim najmlađim stanovnicima, našim učenicima, a tako i nastavnicima i učiteljima obezbedili uslove za rad na visokom nivou. Mislim da možemo biti ponosni na ono što radimo poslednjih nekoliko godina i siguran sam da ćemo uz pomoć našeg nastavnog osoblja uraditi još mnogo više stvari - rekao je gradonačelnik.\nDirektorka škole, Klaudija Gubić Šelken, zahvalila se Gradu na uloženim sredstvima i istakla da su ovi radovi među najvećim, koji su izvedeni u poslednjih deceniju i po.\n- Zahvaljujem se Gradu što su uvideli našu potrebu da dotrajale prozore zamenimo novim, a i fasadu sa ulične strane, pre svega zbog bezbednosti dece i prolaznika – rekla je Gubić Šelken.\nŠkolu “Jovan Jovanović Zmaj” pohađa blizu 600 đaka, koji su raspoređeni u 28 odeljenja.\nosnovna škola jovan jovanović zmaj klaudija šelken bogdan laban rekonstrukcija fasade zamena stolarije obnova škole


U planu nove proizvodne lokacije - Bolja Strana\nNaslovnica Vijesti U planu nove proizvodne lokacije\nU planu nove proizvodne lokacije\n“Kao odgovor na pomenutu viziju, kao i potrebu da svoje već uređene i organizirane procese dodatno unaprijedi, MS & Wood se opredijelio za uključivanje strateškog partnera. Izbor je pao na Targer E&C. Ovakvim zajedničkim pristupom se želi maksimalno osnažiti razvojna vizija kompanije, te se dodatno učvrstiti temelj uspješne saradnje sa renomiranim kupcima širom svijeta. Jedan od ključnih zadataka saradnje upravo i jeste da se izvrsnom organizacijom operacija i procesa izazove dodatno oduševljenje najzahtjevnijih klijenata poput firme IKEA“, navode iz Targera.\n“Svim ovim aktivnostima je planirano od već odlične kompanije MS & Wood izgraditi još bolju. Izgraditi kompaniju spremnu na sve izazove budućnosti. Zahvaljujemo se upravi i uposlenicima firme MS & Wood na ukazanom povjerenju, konstruktivnoj saradnji, kao i prilici da mi od njih također naučimo mnogo toga”, poručuju iz Targera.\nPrethodni članakPet gradova u BiH kreće sa projektom “Smart City”\nNaredni članakSjećanje na Srđana Aleksića


Papa počinje latinoameričku turneju\nPoglavar Rimokatoličke crkve papa Franja počinje svoju osmodnevnu turneju po zemljama Južne Amerike, drugu od kada je stupio na dužnost 2013. godine. Očekuje se da će u najskorije vreme stići u Ekvador, gde će boraviti do 8. jula, a namerava prvi put da poseti i Boliviju (od 8. do 10. jula) i Paragvaj (od 10. do 12. jula).\nPapa Franja namerava da tokom susreta sa liderima južnoameričkih zemalja ukaže na probleme nejednakosti i siromaštva.\nAgencije u svojim izveštajima navode da papa posećuje tri siromašne latinoameričke zemlje, koje mnogi komentatori nazivaju "periferijom periferije".\n"Želim da odnesem poruku nade, božje nežnosti i brige, posebno deci u nevolji, starima, bolesnima, zatvorenicima, siromašnima, onima koji su žrtve kulture odbacivanja", rekao je papa a prenosi "Nostisijas 24".\nMeđu temama tokom posete nalaze se zabrinutost zbog ekologije u Amazonu, granični konflikti i istorija sa autoritarnim režimima, navodi AP\nU Ekvadoru će papa Franja posetiti Kito i najveć grad Gvajakile, u Boliviji La Paz i Santa Kruz, a u Paragvaju Asunsion i Kakupe.\nPlanirano je da se papa 22 puta obrati vernicima, tako da je ova poseta već proglašena najnapornijom od kada je 78-godišnji Franja stupio na položaj.\nTakođe, najavljeni su susreti sa predsednicima Ekvadora Rafaelom Korejom, Bolivije Evom Moralesom i Paragvaja Orasiom Kartesom, kao i sa nekim regionalnim zvaničnicima.\nPapa će posetiti jedno od najsiromašnijih prigradskih naselja (slamova) Asunsiona i jedan od najopasnijih zatvora na svetu, Palmasola u Boliviji, gde kaznu služi 3.500 ljudi, a gde je prilikom jednog sukoba među zatvorenicima 2013. poginulo na desetine ljudi.\nFranja je četvrti rimski papa koji posećuje Južnu Ameriku, a 2013. posetio je Brazil radi učešća na Svetskom danu mladih.\nTa poseta kulminirala je misom u Rio de Žaneiru, gde se po okončanju tog festivala okupilo približno tri miliona ljudi, podseća AFP.\nU Vatikan se papa vraća 13. jula i najavljeno je da će se u septembru ponovo uputiti na američki kontinent, da bi posetio Kubu i SAD.


Lideri EU: Nužna dalja podrška Zapadnom Balkanu za obustavu imigracije\nBeta 21. oktobra 2016. 11:00\nVodji Evropske unije su naglasili da je nužno nastaviti podršku zemljama Zapadnog Balkana da bi se, uz punu primenu sporazuma EU-Turska, održala obustava priliva ilegalnih imigranata u Evropu.\nTo je uslov da se stabilizuje situacija u istočnom Sredozemlju kad je reč o imigraciji, ukazali su u zaključcima o migraciji, usvojenim noćas posle ponoć, šefovi država ili vlada EU u Briselu.\nOni su istakli da je važan korak za zaštitu spoljnih granica postavljanje početkom oktobra Evropske obalske granične straže, a naložili su nadležnim telima EU da usaglašavanjem propisa o privremenom vraćanju nadzora na unutrašnjim šengenskim granicama obezbede „povratak na Šengen“.\nPredsednik Evropskog saveta Donald Tusk je novinarima rekao da je potpuno preokrenuta situacija s prilivom ilegalnih imigranata preko istočnog Sredozemlja, što je sad za 98 odsto smanjeno u odnosu na prošlu godinu i „zato su vodji EU odlučili da se vrati režim Šengena“.\nOni su se, po rečima Tuska, „saglasili da se ukine privremena granična kontrola unutar Šengena, što će biti propraćeno jačanjem nadzora spoljnih granica EU“.\nEvropski lideri su zatražili da se u sklopu sporazuma EU-Turska ubrza vraćanje ilegalnih migranata sa grčkih ostrva u Tursku i mnogo brže sprovodi postupak oko zahteva za azil i pozvali članice EU da neodložno u tom cilju daju dogovorenu pomoć Grčkoj.


Interpol ima novog predsednika: Ko je Ahmed Naser Al-Rais, general iz UAE?\n(Beta) – General iz Ujedinjenih Arapskih Emirata Ahmed Naser Al-Raisi izabran je danas u Istanbulu za predsednika Interpola, medjunarodne organizacije za policijsku saradnju.\n“Ahmed Nasser Al-Raisi … izabran je na mesto predsednika”, objavljeno je na Tviter nalogu Interpola.\nMesto predsednika organizacije je uglavnom počasno a glavni šef je generalni sekretar, medjutim, grupe za odbranu ljudskih prava i evropski poslanici bili su protiv izbora Al Raisija na to mesto smatrajući da bi to naškodilo misiji Interpola.\n“Duboko smo uvereni da bi izbor generala Al Raisija naškodio misiji i ugledu Interpola i teško pogodio kapacitet organizacije da efikasno obavlja svoju misiju”, napisali su sredinom novembra predsednica Evropske komisije Ursula fon der Lajen, tri evropska poslanika i predsednica podkomisije za ljudska prava Evropskog parlamenta.\nU oktobru 2020. je 19 nevladinih organizacija medju kojima i Hjuman rajts voč (HRW) izrazilo zabrinutost zbog mogućeg izbora generala iz Emirata navodeći da je on član bezbednosnog aparata koji sistematski ima za “metu” mirnu opoziciju.\nUporedo s tim više tužbi zbog “torture” podneto je protiv Al Raisija poslednjih meseci u Francuskoj gde je sedište Interpola i u Turskoj zemlji domaću Generalne skupštine organizacije koja se održava u Istanbulu od utorka.


Srbija ne uvozi jaja, ali nema mogućnost ni za plasman na tržište EU | EurActiv Srbija\nSrbija ne uvozi jaja, ali nema mogućnost ni za plasman na tržište EU\nObjavljeno : 10.08.2017.\t Tweet\nSrbija nema potrebe za uvozom jaja jer je domaća proizvodnja prevelika za potrebe stanovništva i industrije, a glavni problem domaćih živinara je nemogućnost plasmana na tržište Evropske unije, izjavio je 10. avgusta predsednik Zajednice živinara Srbije Rade Škorić. Izvoz u EU je nemoguć, pored ostalog, zbog nepostojanja izvoznih dozvola, odnosno sertifikata kojima država garantuje ispravnost jaja.\n"Srbija godinama ne uvozi jaja iz Evropske unije, pa tako na našem tržištu nije bilo jaja iz Holandije u kojima su pronađene visoke koncentracije zabranjenog insekcida fipronila", kazao je Škorić agenciji Beta, dodajući da Srbija kao tržište nije interesantna proizvođačima iz Evrope.\nIstovremeno, domaća proizvodnja jaja od oko 1,5 milijardi komada godišnje, prema njegovim rečima, više je nego dovoljna za podmirivanje domaćih potreba, ali i za izvoz.\n"U Srbiji se godišnje po statnovniku potroši oko 200 komada jaja. I pored potrošnje za industiju i izvoza od oko 30 miliona komada, koliko je 2016. godine plasirano u Crnu Goru i Bosnu i Hercegovinu, ostaje dovoljno za izvoz u EU gde nam je to još uvek onemogućeno zbog neusklađenih propisa", kazao je Škorić.\nKako je objasnio, glavni problem predstavlja nepostojanje izvoznih dozvola, odnosno sertifikata kojima država garantuje ispravnost jaja.\n"Problem predstavlja i nepostojanje kategorizacije objekata za proizvodnju, neusaglašenost kontrole salmonele sa evropskim propisima, zastarelost propisa kao što je Pravilnik o proizvodni i kvalitetu konzumnih jaja koji je na snazi još od 1989. godine", rekao je on.\nKako je istakao, ima teškoća i u sprovođenju Pravilnika o dobrobiti životinja, zbog nedostatka sredstava da se objekti prilagode novim standardima držanja životinja, što iziskuje ulaganje od više desetina miliona evra i teško je sprovodivo bez pomoći države.\nŠkorić je kazao da živinari godinama pokušavaju da dobiju mogućnost izvoza u EU, a da su od nadležnih dobijali odgovor da to mnogo košta, pa tako i dalje ne znaju koliko novca i za šta bi morao da se izdvoji.\nGubitak je, kako je naveo, i to što jaja ne mogu da se prevezu ni preko teritorije EU, pa propada mogućnost da se pokuša plasman na treća tržišta.\n"Zbog takvih uslova poslovanja, oko 800 registrovanih proizvođača ne koristi kapacitete u punom obimu, pa mnogi ne proizvode jaja u kontinuitetu tokom čitave godine", rekao je Škorić.\n: Nemački ministar kaže da je skandal sa jajima kriminal\n: Prelazak na evropske kaveze za koke ide sporo\n: Svetski dan jaja


Prvi sukobi na proslavi Prvog maja - Klix.ba\n1.5.2009. u 10:54\nU Berlinu i Hamburgu rano jutros su na Međunarodni praznik rada izbili sukobi policije i demonstranata koji su uzvikivali slogane protiv kapitalizma, a prema prvim izvještajima, desetine policajaca je povrijeđeno, saopštile su njemačke vlasti.\nPolicija u Berlinu je potvrdila da je najmanje 29 policajaca povrijeđeno, a 12 osoba uhapšeno tokom protesta 200 demonstranata koji su bacali boce i kamenice na snage reda poslije završetka jedne ulične proslave u istočnom okrugu Friedrichshain.\nPolicija je navela da je bila organizovana mirna ulična zabava na kojoj je bilo oko 2.000 ljudi, ali da je na samom kraju došlo do sukoba sa snagama reda i da je tada zapaljeno i nekoliko kontejnera i da su uništeni prozori na više autobusa.\nVlasti u Hamburgu su potvrdile da je i u tom gradu došlo do nasilja na ulicama i da su tri pripadnika policijskih snaga za razbijanje demonstracija povrijeđena, prenio je Reuters.\nPolicija u njemačkoj prijestonici će se u toku dana suočiti sa, kako se strahuje, još većim nasiljem kada bude organizovan marš pripadnika ultradesničarskih partija, radničkih sindikata i ljevičarskih organizacija u trenutku kad se Njemačka suočava sa najgorom recesijom od kraja Drugog svjetskog rata.\nProslava 1. maja tradicionalno se obilježava uličnim okupljanjima u mnogim evropskim prijestolnicama, a očekuje se da će ekonomska kriza podstaći ogroman broj ljudi na proteste ove godine.\nU susjednoj Francuskoj je osam najvećih sindikata pozvalo na masovne proteste širom zemlje zbog načina na koji se vlada predsjednika Nicolasa Sarkozyja bori sa ekonomskom recesijom.\nVelike demonstracije sindikata bit će organizovane i u španskoj prijestonici Madridu kao i drugim metropolama u Evropi i svijetu.